text:
Uko umwana arushaho kubona ababyeyi n’abantu bakuru bamugira inama kandi nziza, bimufasha kugendera mu nzira nziza bigatuma ahazaza he haba heza kurushaho.
Bamwe mu babyeyi baganiriye na IGIHE bavuze ko umwana afite uburenganzira bwo kugira ibitekerezo runaka akurikije uko abona ibintu atabihatiwe n’ababyeyi.
Mutesi Claudette ufite abana bane avuga ko umwana akura neza, ababyeyi babigizemo uruhare rwo kumuha uburere bukwiye.
Ati “Njyewe abana banjye mbitaho cyane ku buryo twicara tukaganira nkabagira inama nziza, buriya ni uko utabizi ikintu gituma abana bananirana ni uko batabonerwa umwanya uhagije kandi abana bari munsi y’imyaka 16 bisaba kwitonda.”
Mutesi avuga ko iyo umwana atitaweho usanga yiroha mu biyobyabwenge cyangwa mu mibonano mpuzabitsina ugasangabakuyemo n’indwara zidakira cyangwa akaba yanaterwa inda imburagihe niba ari umukobwa.
Ku rundi ruhande ariko hari n’abana batumva inama z’ababyeyi ariko byose bituruka ku kuba bazibagira bamaze gukura batarahereye kera bakiri bato. Aka wa mugani ngo igiti kigororwa kikiri gito.
Inzobere ku buzima bw’umwana n’ibimukorerwa zigira inama ababyeyi yo kuganiriza abana no kubatoza imico myiza.
Tuyishimire Frodouard ushinzwe ingimbi n’abangavu n’uruhare rw’umwana mu bimukorerwa mu kigo cy’Igihugu gishinzwe Imikurire no Kurengera Umwana (NCDA), avuga ko ababyeyi bombi bagomba kuganiriza umwana kandi mu buryo bwiza.
Yagize ati “Icya mbere tubwira ababyeyi ni uko abana babo ari bo bazusa ikivi cy’ababyeyi, bityo rero ni ngombwa kubarinda ikintu cyose cyabahungabanya kikababuza kugera ku ntego yabo.”
Tuyishimire yongeyeho avuga ko iyo uganirije umwana mu buryo bumuhutaza bitaramba ndetse ko bitanamugirira umumaro.
Ati “Abana bari mu iki cyiciro baba bamaze guca akenge, ni byiza kubaganiriza cyane ariko mu buryo butabahungabanya.”
Akomeza agira inama ababyeyi ko mu gihe bumva bagize ikibazo cyo kuganiriza umwana mu buryo bwiza bagana ibigo by’urubyiruko, abajyanama b’ubuzima, inshuti z’umuryango, inguni z’ urubyiruko ku bigo Nderabuzima bibegereye cyangwa bakifashisha agatabo kitwa “tuganire mwana wanjye”.
Umwana ntakwiye kubazwa ibyo atahawe
Mu kinyarwanda baca umugani ngo “umwana apfa mu iterura”. Impamvu nyinshi zituma ingeso mbi mu rubyiruko ziyongera muri iyi minsi, zimwe muri zo ziterwa n’ababyeyi batakigira umwanya wo kwita ku rubyaro rwabo.
Birababaza cyane iyo umubyeyi abona izina ryiza bagerageje kubaka ntawuzarisigarana mu bo babyaye, ariko se ntibyaba biterwa n’ababyeyi?.
Iterambere ritandukanye rituma uburyo bwo kuganira no gutumanaho buhinduka. Muri iyi minsi aho kwihugiraho gukabije n’ikoreshwa ry’ikoronabuhanga byiyongereye usanga ibirangaza ari byinshi cyane ku buryo n’ababyeyi batakiba mu ngo zabo.
Abantu barashaka kwihugiraho ubwabo nk’ abatagifite urukundo rw’ababo. Usanga bari birori bihoraho (iminsi mikuru y’amavuko, imipira, ubukwe, utubari, Bridal Shower, mu nsengero n’ahandi).
Umwanya babonye mu rugo ugasanga bari ku mbuga nkoranyambaga ku buryo usanga ibyo byose byaravanyeho ibiganiro byihariye byahabwaga abana bitewe n’ikigero bagezemo.
Iyo umwana ataganirijwe, aba afite ibyago byinshi byo guhura n’ibyahungabanya ubuzima bwe birimo ubusambanyi, gushorwa mu gukoresha ibiyobyabwenge, inzoga n’ibindi.
Mu bushakashatsi bwakozwe n’ Ikigo cy’ Igihugu gishinzwe Imikurire no kurengera Umwana bugaragaza ko imibare y’abana bari munsi y’ imyaka 19 batewe inda muri 2020 ari ibihumbi 19 naho 2021 ikaba yariyongereyo ikaba ibihumbi 23.


c: text/html

text:
Video
Baza Shangazi
Thursday, November 8, 2007
IMIZIRO Y'IMBORO N'IGITUBA
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha Kirazira ko umugore aryama yubitse inda ngo ni ukubika ingobyi bikungurira abana.
Kirazira ko umugabo aryama yubitse inda ngo ni ukubika urubyaro.
Kirazira ko umugore aryama yipfumbase kabone n'iyo umugabo adahari ngo ni ugukenya umugabo.
Kirazira ko umugore aryama ku murere ngo na byo bikenya umugabo.
kirazira ko umugabo bamuhera amata mu gikari ngo ni ukumuhunika ahinduka ikijibwe.
kirazira ko umugore asambanira ku buriri bw'umugabo ngo ni ukumukungurira.
Kirazira ko umugore n’umugabo barara bateranye ibibuno ngo umwe aba akungurira undi.
1 comment:
- AnonymousDecember 27, 2007 at 6:27 AM
kirazira ko umusore utarashaka apfumbata umugore utari uwe cg utwite inda itari iye kuko birazinga,umuti:umusore wapfumbase uwo mugore kabone niyo yaba atamusweye agomba kubimuganirizaho akakimusaba atarabyara.iyo yabyaye ariko akibyara yongera kukimusaba atwite kuko izingwa niho ryabereye.iyo yabyaye ariko atakibyara:agihabwa kigeretseho aya magambo"cyende nkiguhanye umutima umwe uzashake ubyare sinjye wakuzinze wazinzwe na sinamenye"akomeza asubiramo ayo magambo kugeza barangije.ReplyDelete

robotstxt: allowed

filter: keep


text:
Isomo ryo mu gitabo cy’Umubwiriza 1,2-11
Koheleti yaravugaga ati: Ibintu ni ubusa, ni ubusabusa koko, byose ni ubusa! Ni iyihe nyungu umuntu akura mu miruho yose imushengurira kuri iyi si? Igisekuru kirahita, ikindi kigataha, nyamara isi yo ikomeza kubaho. Izuba rirarasa, nyuma rikarenga, maze rikihutira gusubira aho rizongera kurasira. Umuyaga uhuhira mu majyepfo, ugahindukirira mu majyaruguru, nyuma ukazenga ukazenguruka, amaherezo ugakomeza inzira yawo. Inzuzi zose zisuka mu nyanja, ariko inyanja ntijya yuzura. Nyamara na zo ntizihwema kujya iyo zijya. Ibintu byose ugasanga birambiranye, ku buryo umuntu atabona uko abivuga; nyamara ariko ijisho ntirihaga kubireba, n’ugutwi ntikurambirwa kubyumva. Ibyahozeho, ni byo bizakomeza kubaho; ibyakozwe ni byo bizakomeza gukorwa, ugasanga nta kintu gishyashya cyaduka ku isi. Hari ubwo haba ikintu bakavuga ngo «Dore kiriya ni gishya!» burya na cyo kiba cyarabayeho mu binyejana byahise. Gusa nta rwibutso rw’ibyakera dusigarana, nk’uko n’iby’ubu nta rwo bizasigira ibihe bizaza.
Zaburi ya 89(90), 3-4, 5-6, 12-13, 14.17abc
Abantu ubasubiza mu mukungugu,
kuko wavuze uti «Bene muntu, nimusubire iyo mwavuye!»
Mu maso yawe imyaka igihumbi
ni nk’umunsi w’ejo wahise,
ni nk’isaha imwe y’ijoro.
Ubuzima bwa muntu ubukuraho nk’ibitotsi,
bishira mu gitondo nk’icyatsi;
mu gitondo kirarabya, ururabyo rugakura,
nimugoroba rukarabirana, rugahunguka.
Utwumvishe ko iminsi yacu ibaze,
bityo tuzagire umutima ushishoza.
Uhoraho, tugarukire! Uzaturakarira na ryari?
Babarira abagaragu bawe,
utugwirize ineza yawe kuva mu gitondo,
kugira ngo duhimbarwe iminsi yose y’ubugingo bwacu;
Nyagasani Mana yacu, utugaragarize ubugwaneza bwawe,
ukomeze imirimo y’amaboko yacu.


text:
Isomo ryo mu gitabo cy’umuhanuzi Ezekiyeli 20,23-28
Nzakuza izina ryanjye ry’ikirangirire mwandavurije muri ayo mahanga — uwo ni Nyagasani Uhoraho ubivuze — maze amahanga azamenye ko ndi Uhoraho, nimara kugaragariza muri mwe ubutungane bwanjye, babyirebera n’amaso yabo. Nzabavana mu mahanga, mbakorakoranye, mbavane mu bindi bihugu, maze nzabagarure ku butaka bwanyu. Nzabuhagiza amazi asukuye maze mube abasukure; mbahanagureho ubwandure bwanyu bwose muce ukubiri n’ibigirwamana byanyu byose. Nzabaha umutima mushya, mbashyiremo n’umwuka mushya. Mu mubiri wanyu, nzakuramo umutima w’ibuye, nshyiremo umutima wumva. Nzabuzuzamo umwuka wanjye, mbatere gukurikiza amategeko yanjye, mwubahirize amabwiriza yanjye. Muzatura igihugu nahaye abakurambere banyu, mumbere umuryango nanjye mbe Imana yanyu.
Zaburi ya 50(51),12-13, 14-15, 18-19
Mana yanjye, ndemamo umutima usukuye,
maze umvugururemo ibitekerezo biboneye.
Ntunyirukane ngo unte kure yawe,
cyangwa ngo unkuremo umwuka wawe uzira inenge;
ahubwo mpa kwishimira ko nakijijwe,
kandi unkomezemo umutima wuje ineza.
Abagome nzabatoza inzira yawe,
n’abanyabyaha bakugarukire.
Igitambo cyanjye si cyo ushaka,
n’aho nagutura igitwikwa, nticyakunezeza.
Ahubwo igitambo Imana ishima, ni umutima washengutse.
Mana yanjye, ntuzirengagize umutima washegeshwe kandi wihana!


text:
Isomo rya 1: Abanyefezi 2,19-22
Bavandimwe, nuko rero ntimukiri abanyamahanga n’abasuhuke; ahubwo musangiye ubwenegihugu n’abatagatifujwe, mubarirwa mu muryango w’Imana. Muri inzu yubatswe mu kibanza cy’intumwa n’abahanuzi, maze Yezu Kristu ubwe akaba ibuye riyishyigikira. Ibimwubatseho byose bizamuka bisobekeranye neza, bigahinduka ingoro ntagatifu ibereye Nyagasani. Namwe kandi ni We mukesha gusobekwa kuri iyo nzu imwubatseho, kugira ngo muhinduke ingoro y’Imana ku bwa Roho Mutagatifu.
Zaburi ya 116 (117),1,2
R/Uhoraho nasingizwe hose
Alleluya!
Mahanga mwese, nimusingize Uhoraho,
miryango mwese, mumwamamaze;
kuko urukundo adukunda rutagira urugero,
n’ubudahemuka bwe bugahoraho iteka!
Ivanjili ya Mutagatifu Yohani 20,24-29
Tomasi umwe muri ba Cumi na babiri witwaga Didimi, we ntiyari kumwe na bo igihe Yezu aje. Nuko abandi bigishwa baramubwira bati «Twabonye Nyagasani.» Naho we arababwira ati «Nintabona mu biganza bye umwenge w’imisimari, kandi nindashyira urutoki rwanjye mu mwenge w’imisimari, n’ikiganza cyanjye mu rubavu rwe, sinzemera.» Hashize iminsi munani, abigishwa na bwo bari bikingiranye mu nzu, noneho Tomasi ari kumwe na bo. Yezu agira atya aba ahagaze hagati yabo, inzugi zikinze, arababwira ati «Nimugire amahoro.» Hanyuma abwira Tomasi ati «Shyira urutoki rwawe hano, urebe n’ibiganza byanjye; zana n’ikiganza cyawe ugishyire mu rubavu rwanjye, maze ureke kuba umuhakanyi, ahubwo ube umwemezi.» Tomasi amusubiza avuga, ati «Nyagasani, Mana yanjye!» Yezu aramubwira ati «Wemejwe n’uko umbonye; hahirwa abemera batabanje kwirebera.»


text:
Iyi ndirimbo irimo ubutumwa bwitsa cyane ku bakundana, aho Knowless yishyira mu mwanya w’umukobwa ugiye kurushinga, agataka umusore baba bagiye kubana.
Hari nk’aho avuga ati ‘Uri urugero mu mico no myitwarire, hahirwa uwo mukomezanyije urugendo, uri urugero mu batuzi neza twubaha mu rukundo ni wowe cyitegererezo’.
Mu kiganiro na IGIHE, uyu muhanzikazi yavuze ko igitekerezo cyo kuyikora cyavuye cyane ku bafana. Anemeza ko ari impano abageneye muri izi mpera z’umwaka kuko ibyifuzo byabo ari itegeko kuri we.
Ati “Mu minsi yashize nigeze kubabaza icyo bifuza kuba naririmbaho, mbabwira ko nifuza gukora indirimbo irimo ibitekerezo byabo ijana ku ijana. Hari abavuze iy’ubuzima busanzwe ariko abandi benshi cyane bavuga ivuga ku rukundo ariko yerekeza ku bukwe. Mpita njya muri studio ndayikora.”
Yavuze ko ubutumwa buri muri iyi ndirimbo ntaho buhuriye n’ubuzima bwe bwite n’umugabo we Ishimwe Clement cyangwa undi wese, kuko itavuga ku buhamya bwabayeho.
Ati “Oya ntabwo navugaga Clement kuko hari aho mvuga nti ‘arahiriwe uwo mukomezanyije urugendo’ bivuze ko ari umuhungu cyangwa umukobwa ushaka gukomezanya urugendo mu rukundo n’umukunzi we.”
Arakomeza ati “Twifuje gukora ikintu umuntu wese yiyumvumo, yaba ari umuhungu akiyumva nk’aho ari we uri kuvugwa ndetse n’umukobwa akumva niwe. Ntabwo ari ibintu byabayeho, ahubwo ni indirimbo ivuga ku buzima bwombi.”
Yunzemo avuga ko batashatse kugaragaza abantu bishimiye ibirori, wenda ngo baririmbe ngo ‘aratambutse, abereye ibirori n’ibindi’ ko ahubwo bashatse kumvikanisha impamvu nyakuri yatumye umwe mu bagiye gushyingirwa ahitamo mugenzi we.
Iyi ndirimbo nshya ya Knowless yamaze ukwezi itunganywa kuko umushinga wayo watangiye mu mpera za Ukwakira.
Yanditswe na Danny Vumbi. Mu micurangire harimo guitar ya Mighty Popo n’undi witwa Frank naho muri rusange itunganywa na Ishimwe Clement muri Kina Music.
Amashusho yayo yakozwe na Meddy Saleh.
Reba hano Urugero indirimbo nshya ya Butera Knowless


text:
Icyo wakora kugira ngo ugire ibyishimo mu muryango
Uko washyikirana n’abana b’ingimbi n’abangavu
“Kuvugana n’umwana wanjye ntibyajyaga bingora, ariko aho amariye kugira imyaka 16, ari jye ari na se, nta n’umwe ukimenya icyo atekereza. Yigumira mu cyumba wenyine kandi ntatuvugishe!”—MIRIAM WO MURI MEGIZIKE.
“Hari igihe abana banjye bashishikazwaga no kumva icyo mvuze cyose. Iyo navugaga ikintu bahitaga bacyumva vuba! Ariko aho bamariye kugimbuka, basigaye batekereza ko ntazi aho isi igeze.”—SCOTT WO MURI OSITARALIYA.
NIBA nawe urera abana b’ingimbi n’abangavu, ushobora kuba wumva umeze nk’abo babyeyi tumaze kuvuga. Mu gihe cyahise, ushobora kuba waraganiraga n’umwana wawe, wagira icyo umubaza agahita agusubiza. None ubu ukaba umuvugisha akakwihorera. Hari umubyeyi wo mu Butaliyani witwa Angela wagize ati “igihe umwana wanjye yari akiri muto, yakundaga kumbaza ibibazo byinshi. Ariko ubu ni jye ugomba kubanza kumuvugisha. Iyo ntabikoze, hashobora gushira iminsi nta kintu gifatika tuvuganye.”
Nk’uko byagendekeye Angela, nawe ushobora kuba ubona ko umwana wawe wahoze akunda gushyikirana, yabaye ingimbi cyangwa umwangavu agatangira kujya avuga make. Ushobora gushyiraho imihati myinshi kugira ngo muganire, ariko akagusubiza amagambo make. Ushobora kubaza umuhungu wawe uti “uyu munsi wiriwe ute?” Agahita agusubiza ati “neza.” Wabaza umukobwa wawe uti “uyu munsi ku ishuri nta kibazo wagize?” Akagusubiza atakwitayeho ati “nta cyo.” Wagerageza kongera gutangira ikiganiro ugira ngo akubwire byinshi, noneho akaruca akarumira.
Birumvikana ko hari abana b’ingimbi n’abangavu baba badafite ikibazo cyo kuvuga, ariko nanone bakavuga ibyo ababyeyi babo badashaka kumva. Umubyeyi wo muri Nijeriya witwa Edna yagize ati “iyo nasabaga umukobwa wanjye gukora ikintu runaka, yakundaga kunsubiza ati ‘mpa amahoro.’” Ramón wo muri Megizike na we yavuze ibintu bisa n’ibyo ku birebana n’umuhungu we w’imyaka 16. Yagize ati “hafi buri munsi duterana amagambo. Iyo musabye gukora ikintu runaka, atangira kumpa impamvu z’urwitwazo zituma atagikora.”
Gushyikirana n’umwana w’ingimbi cyangwa umwangavu udashaka kuvuga, bishobora kubera ababyeyi ikigeragezo. Bibiliya ivuga ko “aho inama itari imigambi ipfa ubusa” (Imigani 15:22). Umubyeyi wo mu Burusiya witwa Anna urera abana wenyine yaravuze ati “iyo ntazi icyo umwana wanjye atekereza, ndarakara cyane ku buryo numva narira.” Kuki abana n’ababyeyi bagenda bareka gushyikirana kandi ibyo ari ibintu by’ingenzi cyane?
Uko twatahura inzitizi zitubuza gushyikirana neza
Gushyikirana si ukuvuga gusa. Yesu yavuze ko “ibyuzuye umutima ari byo akanwa kavuga” (Luka 6:45). Bityo rero, gushyikirana neza bituma tugira ibyo twigira ku bandi kandi bigatuma natwe twimenya. Kugira ngo abana b’ingimbi n’abangavu bavuge ikibari ku mutima bishobora kugorana, kubera ko iyo batangiye kugimbuka, n’abajyaga bavuga bashobora kugira batya bagatangira kujya bagira amasonisoni. Hari abahanga bavuze ko muri rusange, abana b’ingimbi n’abangavu baba bumva ko abantu bose bakurikiranira hafi ibyo bakora n’ibyo bavuga, bakumva bameze nk’abakinnyi b’ikinamico bahora kuri podiyumu abantu babahanze amaso. Bityo rero, hari abana b’ingimbi n’abangavu bumva ko aho kugira ngo abantu bahore bakurikiranira hafi ibyo bakora, ibyiza ari uko bakwishyiriraho imipaka, bagasa n’abishyize mu kato, ku buryo ababyeyi babo batazajya bapfa gushyikirana na bo ku buryo bworoshye.
Indi nzitizi ishobora kubangamira imishyikirano ababyeyi bagirana n’abana babo b’ingimbi n’abangavu, ni uko abo bana baba bashaka kwigenga. Ibyo nta cyo wabihinduraho kubera ko ubwo umwana wawe aba arimo akura, kandi muri uko gukura hakaba hakubiyemo no kumva ko we ubwe yihagije. Ariko ibyo ntibivuga ko umwana wawe w’ingimbi cyangwa umwangavu aba ashaka kuva mu rugo ngo ajye kwibana. Icyo gihe rero ni bwo aba abakeneye cyane. Umuntu atangira kumva ko yihagije akiri ingimbi cyangwa umwangavu. Uko abana b’ingimbi n’abangavu bagenda bakura, abenshi bahitamo kwihererana ibintu mbere y’uko bagaragariza abandi ibyo batekereza.
Ariko kandi, abo bana bashobora kutagira icyo bahisha urungano rwabo. Hari umubyeyi wo muri Megizike witwa Jessica wabyiboneye. Yaravuze ati “igihe umukobwa wanjye yari akiri muto cyane, iyo yagiraga ikibazo yarakimbwiraga. Ariko ubu ajya kukibwira incuti ze.” Niba n’umwana wawe ari ko ameze, ntuzibwire ko “yakwanze.” Ahubwo, ubushakashatsi bwagaragaje ko abana b’ingimbi n’abangavu babona ko inama bahabwa n’ababyeyi babo ari zo z’ingenzi kurusha izo bahabwa n’incuti zabo, nubwo basa n’aho batabyemera. None se wakora iki kugira ngo ukomeze gushyikirana n’abana bawe bari muri icyo kigero?
Kugira ngo ubigereho, kuraho inzitizi
Tuvuge ko utwaye imodoka mu muhanda munini, muremure kandi ugororotse. Ushobora gukora ibirometero byinshi ugenda ukaraga diregisiyo buhoro buhoro. Ariko hari igihe ugira utya ukagera mu ikorosi rikomeye. Kugira ngo imodoka idata umuhanda, nta kindi ukora uretse gukaraga diregisiyo ukurikije uko ikorosi rimeze. Ni na ko bigenda iyo umwana amaze kugimbuka. Birashoboka ko uba umaze imyaka myinshi uhindura utuntu duto cyane ku buryo ukoresha urera umwana wawe. Ariko iyo amaze kugimbuka, ni nk’aho ubuzima bwe buba bugeze mu ikorosi rikomeye. Icyo gihe rero uba ugomba guhindura uburyo bwo gushyikirana na we nk’uko ukaraga diregisiyo y’imodoka iyo ugeze mu ikorosi. Ibaze ibibazo bikurikira:
“Ese iyo umuhungu cyangwa umukobwa wanjye ashatse ko tuganira, mba niteguye gushyikirana na we?” Bibiliya igira iti “ijambo ryizihiye rivuzwe mu gihe gikwiriye, ni nk’amatunda y’izahabu ku mbehe y’ifeza” (Imigani 25:11). Nk’uko uyu murongo ubigaragaza, ibanga ryo gushyikirana ni ukumenya igihe gikwiriye. Reka dufate urugero: umuhinzi ntashobora kwihutisha igihe cy’isarura, kandi ntashobora kugitinza. Iyo icyo gihe kigeze, akora uko ashoboye kose kugira ngo kitamucika nta cyo arakora. Birashoboka ko hari igihe umwana wawe w’ingimbi cyangwa umwangavu aba ashaka kuganira. Ubwo rero icyo gihe ntukacyiteshe. Umubyeyi wo muri Ositaraliya witwa Frances urera abana wenyine agira ati “incuro nyinshi, umukobwa wanjye yazaga nijoro mu cyumba ndaramo, rimwe na rimwe tukamarana nk’isaha tuganira. Kubera ko ntakunda kuryama nkererewe, ntibyabaga byoroshye. Ariko kandi, muri ayo masaha akuze ni bwo twaganiraga ibintu byose.”
GERAGEZA GUKORA IBI BIKURIKIRA: Niba umwana wawe w’ingimbi cyangwa w’umwangavu adashaka kukuvugisha, nimugire ibyo mukorera hamwe. Urugero, musabe gukorana urugendo rw’amaguru cyangwa mu modoka, mukine cyangwa mugire uturimo mukorera hafi y’urugo. Incuro nyinshi, iyo abana b’ingimbi n’abangavu bari mu mimerere nk’iyo itateguwe mbere y’igihe, bumva bisanzuye ku buryo bavuga icyo batekereza.
‘Ese uretse ibyo ambwira, naba nshobora gutahura n’ibyo atavuze?’ Muri Yobu 12:11 hagira hati “mbese ugutwi si ko kurobanura amagambo, nk’uko akanwa kumva ibyokurya?” Muri icyo gihe uba ukeneye cyane “kurobanura” amagambo umuhungu wawe cyangwa umukobwa wawe akubwiye. Incuro nyinshi abana b’ingimbi n’abangavu bavuga ibintu bibwira ko ari ukuri. Urugero, umuhungu wawe cyangwa umukobwa wawe ashobora kuvuga ati “buri gihe umfata nk’aho ndi umwana!” cyangwa akavuga ati “nta na rimwe ujya unyumva!” Aho kujya impaka ku magambo ngo “buri gihe” cyangwa ngo “nta na rimwe,” jya uzirikana ko umwana wawe ashobora kuba atari byo yashakaga kuvuga. Urugero, iyo umwana avuze ati “buri gihe umfata nk’aho ndi umwana,” ashobora kuba ashaka kuvuga ati “mbona utajya ungirira icyizere.” Naho yavuga ati “nta na rimwe ujya unyumva,” akaba ashaka kuvuga ati “ni ukuri ndashaka kukubwira ukuntu numva meze.” Jya ugerageza gutahura icyihishe inyuma y’amagambo umwana wawe avuze.
GERAGEZA GUKORA IBI BIKURIKIRA: Iyo umwana w’ingimbi cyangwa umwangavu avuze amagambo akarishye, ushobora kumubwira uti “ndabona utishimye, ariko ndagira ngo umbwire icyo ushaka kuvuga. Mbwira impamvu wumva ko ngufata nk’umwana.” Hanyuma umutege amatwi kandi ntumuce mu ijambo.
“Ese naba mbangamira imishyikirano ngirana n’umwana wanjye ntabizi ngerageza kumuhatira kuvuga?” Bibiliya igira iti “imbuto zo gukiranuka zibibwa mu mahoro, zikabibirwa abaharanira amahoro” (Yakobo 3:18). Jya ‘ubiba mu mahoro’ binyuze mu magambo yawe no mu myifatire yawe, bityo umwana wawe w’ingimbi cyangwa umwangavu azumva akwisanzuyeho, yumve icyo akubwira. Ibuka ko ari wowe muvugizi w’umwana wawe. Bityo rero, igihe umuganiriza ntugakoreshe ijwi nk’iry’umushinjacyaha ushaka guhamya umuntu icyaha. Umubyeyi wo muri Koreya witwa Ahn agira ati “umubyeyi uzi ubwenge ntabwira umwana ngo ‘ariko se nk’ubwo uzakura ryari?’ cyangwa ngo ‘nzahora nkubwira ngeze ryari?’” Uwo mubyeyi yakomeje agira ati “nyuma yo gukora amakosa menshi ameze nk’ayo, naje kubona ko abana banjye barakazwaga n’ukuntu nabavugishaga, ndetse n’ibyo nababwiraga.”
GERAGEZA GUKORA IBI BIKURIKIRA: Niba umwana wawe adasubiza ibibazo umubajije, gerageza ubundi buryo. Urugero, aho kubaza umukobwa wawe uko yiriwe, mubwire uko wiriwe maze urebe niba na we ari bukubwire uko yiriwe. Cyangwa niba ushaka gutahura icyo umwana wawe atekereza ku bintu runaka, mubaze ibibazo byibanda ku bindi bintu bitari we. Mubaze uko incuti ye ibona ibyo bintu. Hanyuma umubaze inama yayigira.
Gushyikirana n’abana b’ingimbi n’abangavu birashoboka. Jya uhindura uburyo ushyikirana n’abana bawe ukurikije ibikenewe. Jya uganira n’abandi babyeyi bashoboye kujya bashyikirana n’abana babo (Imigani 11:14). Mu gihe ushyikirana n’umuhungu wawe cyangwa umukobwa wawe, ‘jya wihutira kumva ariko utinde kuvuga, kandi utinde kurakara’ (Yakobo 1:19). Ikirenze ibyo, ntuzigere ugabanya imihati ushyiraho urera abana bawe b’ingimbi n’abangavu, ‘ubahana nk’uko Yehova ashaka kandi ubatoza kugira imitekerereze nk’iye.’—Abefeso 6:4..
IBAZE UTI . . .
-
“Ni irihe hinduka nabonye ku mwana wanjye kuva aho abereye ingimbi cyangwa umwangavu?”
-
“Nakora iki kugira ngo nongere ubuhanga bwanjye bwo gushyikirana?”


text:
Ikigo k’Igihugu gishinzwe Uburezi mu Rwanda, REB cyatangaje amazina y’abanyeshuri batsinze amarushanwa yo kwandika azwi nka “ Andika Rwanda” hagaragaramo umwana w’imyaka 7 watsinze ku rwego rw’Igihugu.
Mu muhango wo gutangaza abo banyeshuri batsinze amarushanwa wabereye ku kicaro cya REB, Tusiime Angelique Umuyobozi Mukuru wungirije wa REB yavuze ko Andika Rwanda ari amarushanwa yo kwandika ari ku rwego rw’Igihugu agamije kwandikira abana ibihangano bishimishije kugira ngo batozwe umuco wo gusoma.
Ati: “Aya marushanwa yatangiye mu 2014. Ubwo yabaga ku nshuro ya gatatu yeguriwe USAID Soma Umenye ngo iyashyire mu bikorwa”
Ibihangano bitsinze ku rwego rw’Igihugu binononsorwa na USAID Soma Umenye ifatanyije na REB, bigakurwamo ibitabo USAID Soma Umenye ikwirakwiza mu mashuri yose ya Leta n’afashwa na Leta mu Rwanda.
Aya marushanwa yagiyeho ku gitekerezo cya Minisiteri y’Uburezi yemerera abana bose babishaka biga mu mashuri abanza ndetse n’ayisumbuye kandi bakandika mu Kinyarwanda. Ibihangano bandika bikaba biba bigenewe gusomwa n’abana batari barenga umwaka wa gatatu w’amashuri abanza bikaba birimo inkuru z’umwimerere cyangwa imivugo y’umwimerere.
Abana bitabiriye irushanwa babanza gukosorwa n’itsinda ry’abarimu bo ku kigo bigaho, abatsinze, ibihangano byabo bikoherezwa ku rwego rw’Akarere naho hakaba itsinda ry’abarezi bakosora ibyo bihangano, usanga ari byinshi cyane ku Karere. Ibitambutse ku Karere ni byo bijya ku rwego rw’Igihugu naho itsinda ryagenwe ry’abarimu rigahitamo ibihangano biruta ibindi ariko bakajya bashingira kuri buri Karere ku buryo hagenda hasigara umwana umwe muri buri Karere.
Icyatunguye abakosoraga ni uko habonetsemo umwana w’umukobwa w’imyaka 7 wabaye uwa mbere mu Karere ka Rurindo ku muvugo yakoze yise “ Reka guhohotera umwana”. Muri uyu mwaka mu batsinze hagaragaramo abakobwa 21 n’abahungu 9.
Ku kibazo cy’uko hari uwakwandikirwa n’abantu bakuru igihangano, Tusiime yavuze ko inyandiko y’umwana n’iy’umuntu mukuru ko zitandukanye ko bihita byigaragaza. Kuba bafata uwa mbere muri buri Karere akavuga ko ari ukugira ngo n’ubutaha abana bazagire umuhate wo guhatana bizeye ko bashobora kugaragara mu Karere bigamo kandi ko no kuba bazi umwana wo mu Karere bigamo watsinze n’ikigo yigaho bibaha umuhate wo kuzarushanwa ubutaha.
“Umwana wandika akunda no gusoma”. Ayo ni amagambo ya Madamu Tusiime wemeza ko nta kuntu umwana yakwishimira kwandika ariko ugasanga adasoma akaba asanga gushishikariza abana kwandika bizatuma barushaho no gukunda gusoma.
Umuyobozi ushinzwe uburezi muri USAID, Luann Gronhovd yavuze ko USAID Soma Umenye ari umushinga uzamara imyaka 5 ukaba waratangiye mu 2006 ukaba ushyirwa mu bikorwa na USAID ku bufatanye na REB akavuga ko uzafasha abana kumenya gusoma.
Ati: ‘Uyu mushinga ugamije kuzamura umubare w’abanyeshuri bamenya gusoma no kwandika Ikinyarwanda neza, batararenga umwaka wa gatatu w’amashuri abanza”.
Abana 30 batangajwe batsinze ku rwego rw’igihugu bazahuzwa n’ababakosoye ndetse bashake n’abantu bazi gushushanya inkuru hakorwe ibitabo bizakwirakwizwa mu Rwanda hose mu mashuri, kandi biteganyijwe ko abatsinze bazahembwa ibihembo binyuranye kandi bishimishije.
Abana 24 batsinze amarushanwa mu bumenyi bahawe ibihembo na REB
Abana bose barushanyijwe mu bijyanye n’ubumenyi( Sciences ) mu bigo by’amashuri yisumbuye mu bigo byigisha ubumenyi byo mu Rwanda hose. Mu bana bahatanye biga mu mwaka wa gatandatu w’amashuri yisumbuye, bakagera ku rwego rw’igihugu bageraga ku 167 ariko abahawe ibihembo baba 24 aribo barushije abandi nyuma yo gufata batatu ba mbere muri buri kiciro.
Mu muhango ngarukamwaka wabaye ku nshuro ya 8, wabereye ku kigo cy’amashuri cya Kagarama Secondary School mu Mujyi wa Kigali, kuwa gatanu taliki ya 21 Kamena 2019, abana batangiye berekana ubuhanga bafite mu bumenyi ( Sciences ) basoza habonetse 24 ba mbere mu gihugu.
Amarushanwa yatagiriye mu bigo by’amashuri yigisha ubumenyi mu Turere, abatsinze bajya guhatana ku rwego rw’Intara n’Umujyi wa Kigali, abageze kuri uru rwego bakaba bageraga ku 167 aribo bahurijwe mu kigo cya Kagarama Secondary School barushanwa ku rwego rw’Ighugu aho 24 aribo batoranyijwe nk’abahize abandi bose bakaba buri wese yatahanye igihembo cya Mudasobwa yo mu bwoko bwa Positivo.
Mu kubahemba ababaye abambere bahawe imashini( Mudasobwa) n’igikapu cyo kuyitwaramo, aba kabiri bahabwa Mudasobwa na Flash Disque naho aba gatatu bahabwa Mudasobwa gusa.
Mu ijambo ry’uwari uhagarariye ubuyobozi bw’Ikigo Gishinzwe Guteza Imbere Uburezi mu Rwanda, RB, Dr. Sebaganwa Alphonse, ushinzwe ibizamini muri REB, mu izina rya Minisiteri y’uburezi n’iry’Ikigo Gishinzwe Guteza Imbere Uburezi mu Rwanda, REB, yashimiye abana bageze kurwego rwo kurushanwa kugera kurwego rw’Igihugu. Yashimye kandi abarezi babigishije ndetse bagaherekeza abana baturutse mu bigo birenga 60. yavuze ko hagunda y’amarushanwa mu bumenyi iri muri gahunda y’Igihugu zose kuva muri gahunda ya Vision 2020, gahunda y’Imyaka 7 ya Guverinoma, igera muri 2024, ndetse n’iya 2050 n’igice cyayo cya mbere cya 2030 cya SDGs 4 akagira ati” Izo gahunda zose mpuzamahanga ndetse na gahunda z’Igihugu cy’u Rwanda, ubumenyi( Sciences ) muri buri gahunda ubusangamo.”
Akomeza asobanura ko ubumenyi buzamo kubera ko Igihugu cy’u Rwanda cyahisemo ko ubukungu gifite bishingira ku rubyiruko rufite ubwenge n’ubushobozi. Yababwiye ko Abanyarwanda b’ejo hazaza aribo kandi ko aribo bagomba gushyira izo gahunda zose zashyizweho na Leta zishyira imbere ubumenyi, imibare n’ikoranabuhanga mu bikorwa.
Yababwiye ko nk’abahatanye mu bumenyi bugaragaza imishinga ko bishobora kubafasha kuvunbura ibindi bintu bitandukanye bikomeye kandi bifitiye akamaro Abanyarwanda. Yabashishikarije gukomeza gutyaza ubwenge bakoresha ibintu bidukikije bakareba ibibazo biri mu Banyarwanda bakabishakira ibisubizo.
Mu begukanye iihembo harimo abakoze amashanyarazi bayakuye ku muyaga, hari kandi n’abakoze kore n’ibindi.
Imvaho yegereye abanyeshuri bakoze mu cyiciro cy’umushinga aho bakoraga ari 3 bakaba baregukanye umwanya wa gatatu nyuma yo gukora ikibaho kifashishwa mu ishuri cyandikwaho hifashishijwe ikaramu yabigenewe( Marquer ) ku buryo umuntu asiba ibyo yanditse.
Umwe muri abo bana Umutoniwase Nailla wafatanyije na Kagarama Victa na Musanase Sharone, bakaba biga mu kigo cya Nyagatare Secondary School yaganiriye n’Imvaho Nshya ayitangariza umushinga bakoze ugamije kubunga bunga ibidukikije.
Yagize ati” Dufata ibipapuro biba byandagaye by’imyanda tukabikuramo ikibaho cyo kwandikaho aho kubijugunya cyangwa ngo babicane byangize ikirere. Turabifata tukabicagagiramo uduce duto twishi tukazishyira mu mazi ashyushye zikamaramo iminsi 2 zigahinduka nk’igikoma. Babikuramo bakabikamura bakabishyira mu iforomo bifuza uko ikibaho kizaba kingana no neho bakabishyira ku zuba icyumweru cyose.
Nyuma y’icyumweru kiba cyakomeye tugisiga irangi ry’umweru, noneh kugira ngo umuntu niyandikaho ajye abasha gusinba bikunde dusigaho Verini kikanyerera. Ikibaho kiba kirangiye kandi kiraramba”. Akomeza avuga ko iforomo kuyibona bitagorana kuko kuyikoresha bitarenza amafaranga ibihumbi bibiri.


text:
Ku italiki ya 16 y'ukwa gatandatu mu 1944, mu cyiswe "inda yavuyemo nabi cyane mu bucamanza, umwana w'imyaka 14 y'amavuko witwa George Junius Stinney Jr. yaranyonzwe. Ni we muntu muto wa mbere uzwi mu mateka ya Leta zunze ubumwe z'Amerika wakatiwe urwo gupfa kandi koko aricwa.
Mu 1944, George Junius Stinney Jr. yari umwana w'Umwirabura. We n'ababyeyi be n'abandi bavandimwe be bane, abahungu babiri n'abakobwa babiri, bari batuye mu mujyi muto cyane witwa Alcolu, muri leta ya Carolina y'Epfo, mu burasirazuba bw'amajyepfo ya Leta zunze ubumwe z'Amerika.
Umujyi wa Alcolu wari urimo ibice bibiri bidafite aho bihuriye, icy'Abirabura, n'icy'Abazungu. Hagati yabyo hari haciyemo umuhanda wa gari ya moshi. Bamwe bari bafite amashuli, amasoko, amavuriro, insengero, byose byabo bwite. Nta mubano Abazungu bari bafitanye n'Abirabura.
Ku italiki ya 22 y'ukwa gatatu 1944, abana babiri b'abakobwa b'Abazungukazi, Betty June Binnicker na Mary Emma Thames, barazimiye. Betty yari afite imyaka 11 y'amavuko. Mary yari afite irindwi. Bukeye bwaho, abaturage b'Abazungu n'Abirabura, bari baraye bafatanyije babashakisha, babonye imirambo yabo mu gice cy'umujyi wa Alcolu cyari gituwe n'Abirabura. Bari bishwe.
George Stinney Jr. na mukuru we John Stinney, wari ufite imyaka 17, batawe muri yombi. Polisi ni bo yakekagaho kwica Betty na Mary. John yarekuwe vuba, polisi igumana murumuna we George. Baramwimuye, bamujyana kumufungira mu mujyi wa Columbia, muri kilometero 80 uvuye iwabo i Alcolu. Kugera urubanza rwe rurangira, yafungiwe mu kato iminsi 81. Muri iyo minsi yose, ababyeyi be bemerewe kumusura rimwe gusa. Abavandimwe be bo ntibongeye kumuca iryera kuva akimara gufatwa.
Mu gihe George Stinney Jr. yari afunze, no mu gihe abagenzacyaha bamubazaga mu rwego rw'anketi, nta na rimwe bari kumwe n'avoka urukiko rwamuhaye (wari n'umunyapolitiki). Ababyeyi be ntibari bahari. Yari umwana w'Umwirabura wenyine imbere y'abagabo b'Abazungu bagamije kumuca umutwe. Baranamubeshyeye ngo yemeye icyaha. Nyamara abashakashatsi na n'ubu ntibarabona inyandiko ye ibyemeza.
Anketi zimaze kurangira, ibindi byose birebana n'urubanza rwose uko rwakabaye, ni ukuvuga guhitamo abaturage bo gukora Urukiko rwa rubanda-Jury, mw'iburanisha, byose byabaye mu munsi umwe rukumbi.
Jury yose, umucamanza, umushinjacyaha, avoka we, abatangabuhamya bamushinje, bose bari Abazungu gusa. Urubanza rwamaze amasaha abiri. Jury yiherereye iminota icumi yonyine gusa, ihita yemeza ko George Stinney Jr. ari we wishe Betty June Binnicker na Mary Emma Thames, kandi ko akatiwe urwo gupfa. Abantu ku giti cyabo n'imiryango iharanira uburenganzira bwa muntu batakambiye guverineri wa leta ya Corolina y'Epfo ngo amuhe imbabazi nk'iz'umukuru w'igihugu, banashyira imbere cyane cyane ko yari umwana, ariko yarabyanze.
George yanyonzwe ku italiki ya 16 y'ukwa gatandatu 1944 mu ntebe y'amashanyarazi (chaise électrique mu Gifaranza, electric chair mu Cyongereza). Umuryango we warahunze kugirango Abazungu batabica.
Nta mutangabuhamya n'umwe wo gushinjura avoka we yigeze ahamagaza. Avoka nta kibazo na kimwe yigeze abaza abamushinjaga. Ntiyigeze ajuririra urubanza. Abaganga bapimye imirambo ya Betty na Mary bemeza ko aba bana bapfuye kubera kuva amaraso menshi. Nyamara nta maraso abagenzacyaha bigeze babona ku myenda ya George. Nta n'ayo bigeze babona aho imirambo bayisanze.
Abahanga mu by'ubugenzacyaha bavuga ahubwo ko Betty na Mary bashobora kuba bariciwe ahandi, noneho uwabishe (cyangwa ababishe) bazana imirambo yabo mu ijoro mu gice cy'Abirabura cy'umujyi w'Alcolu. Bavuga ko nta mafoto, cyangwa se ibindi bishushanyo by'aho imirambo yabo yabonetse, intwaro, cyangwa se ikindi kimenyetso icyo ari cyo cyose gifatika, abagenzacyaha n'abashinjacyaha bigeze bagaragaza.
Bahereye kuri aya makosa yose bakozeho ubushakashatsi imyaka myinshi, abahanga mu by'amategeko batandukanye ku giti cyabo, bafatanyije n'ishami ryigisha amategeko rya kaminuza yitwa Northeastern University iri mu mujyi wa Boston muri leta ya Massachusetts, mu majyaruguru y'uburasirazuba bwa Leta zunze ubumwe z'Amerika, batanze ikirego mu rukiko mu 2013, basaba ko urubanza rwa George Stinney Jr rusubirwamo. Mu mwaka wakurikiyeho, urukiko rwaciye umwanzuro ko uyu mwana yarenganye.
Icyo gihe, ku italiki ya 18 y'ukwa 12, 2014, ikinyamakuru "The Washington Post" cyabyanditseho, kiti: "Byafashe iminota icumi yonyine gusa yo guhamya icyaha umwana w'imyaka 14 George Stinney Jr. Byafashe imyaka 70 kugirango agirwe umwere."
Ariko yari yarishwe, ntacyamugarura. Kugera mu 2010, Eli Faber yari mwalimu w'amateka mu ishami ry'amategeko mpanabyaha muri kaminuza y'umujyi wa New York, City University of New York, mu burasirazuba bwa Leta zunze ubumwe z'Amerika. Ni we uduha umwanzuro mu gitabo yanditse cyitwa "The Child in the Electric Chair", ni nko kuvuga ngo umwana mu ntebe y'amashanyarazi. Aragira, ati: "Ibya George Stinney Jr. si ikibazo cy'ubucamanza bwo mu gihe cya cyera bwataye umurongo byonyine gusa. Ni ikibazo kikimena amatwi abariho bose muri ibi bihe."


text:
Kayonza: Barasaba ko bafashwa kuhira imyaka bakeza bagahangana n’amapfa
Bamwe mu baturage batuye mu Murenge wa Ndego mu Karere ka Kayonza, baravuga ko bajya bahura n’ikibazo cy’izuba bigatuma bahinga season 1 mu gihe cy’umwaka wose, ibyo bikabaviramo kugarizwa n’inzara. Ubuyobozi bwavuze ko iki kibazo hariho ingamba zo kugikemura
Byiringiro Danniel wo mu Mudugudu wa Humure, Akagari ka Cyiyovu, Umurenge wa Ndego arasaba ko Leta yabafasha mu buryo bwo kuvomerera imyaka kuko bagira izuba ryinshi, ati “hari nkaho tujya twumva ngo bahinze ama season 3 twebwe duhinga imwe gusa mu mwaka wose, turasaba ko twakuhirirwa, tukabona amazi tugahinga neza”.
Shumbusho Déogratias avuga ko abatabasha kubona akazi bo ntaho bakura, aho yagize ati “muri Ndego yacu igihe cy’imvura kiba gito ni season 1 gusa mu mwaka wose. Imvura iragwa igacika vuba, hakagira ibyera n’ibitera bitewe nuko iyo mvura itabonekeye igihe hakera bikeya.”
Yakomeye agira ati “indi season, haka izuba n’umumbati wari uri mu murima nawo uruma bikaba ngombwa ko abantu bakicwa n’inzara. Icyo dusaba natwe tubonye uburyo twakuhirirwa tukabona umusaruro ubuzima bwagenda neza kuko icyambere mu buzima ni amazi”.
Abururwanda Margaritte, nawe yavuze ko beza rimwe mu mwaka, afite icyifuzo cy’uko Leta yabafasha mu kuhira bakajya beza imyaka nabo bakagira ubuzima.
Umuyobozi w’Akarere ka Kayonza Nyemazi Jean Bosco avuga ku kigiye gukorwa yagize ati “nkuko mwabibonye muri Ndego kimwe na Kabare, Rwinkwavu ni ibice bikunze kwibasirwa n’amapfa cyane. Turi kuvugana na MINAGRI, RAB, icya mbere ni uko igice cyose cya Ndego hazashyirwaho uburyo bwo kuhira imyaka y’abaturage ndetse ninako biteganijwe gukorwa mu Murenge wa Kabare n’igice kimwe cya Gishanda muri Rwinkwavu n’igice kimwe cyo muri Kabarondo”.
Uyu muyobozi yakomeje agira ati “turi mu biganiro kandi tubona yuko bitanga icyizere, ikindi ni umushinga tugiye kongeramo mu gihe cy’imyaka 4 dufite icyizere ko hari ingamba zihari zazarandura kiriya kibazo cyuko abaturage baba batabasha kuhira imyaka yabo neza bitewe n’ikibazo cy’amapfa”.
Ikindi kuba hari amapfa n’ingaruka z’imihindagurikire y’ikirere zimwe mu ngamba dufite turimo turatera ibiti cyane cyane twibanda muri iriya mirenge ikunze kwibasirwa n’amapfa. Icyambere haraterwa ibiti bikomeza ubutaka na none n’uburyo bwo gukurura imvura kandi no mu bindi biti biterwa harimo n’ibiti by’imbuto bihabwa abaturage. Izo ni zimwe mu ngamba zizadufasha guhangana n’icyo kibazo.
Mu murenge wa Ndego hari umushinga wa Prodev-Kayonza ufasha abaturage kuhira imyaka, aho aya mazi abafasha kuhira atabasha kugera bahura n’ikibazo cy’inzara.


text:
Amakuru dukesha www.vaticannews.va/en.html aravuga ko muri uku kwezi kwa Mutarama 2022 Papa Francis yifuza ko Kiriziya isabira abakorerwa itotezwa rishingiye ku idini.
Papa Franci yibutsa ko ubwisanzure bw’amadini butagarukira gusa ku bwisanzure bwo gusenga, ahubwo ko bufitanye isano n’ubuvandimwe
Ubu butumwa bwatambutse muri videwo, aho Papa Fransisko yagaragaje icyo yifuza ko muri uku kwezi kwa Mutarama 2022 ari ugusabira abakorerwa itotezwa rishingiye ku idini.
Ati “Ni gute dushobora kwemera ko muri iyi sosiyete ijijutse, habaho abantu batotezwa bazira gusa ko bahamya ukwemera kwabo? Bishoboka bite ko muri iki gihe amadini mato menshi akorerwa ivangura cyangwa itotezwa ?”
Iyi videwo igaragaza icyo Papa yifuza ni ugusabira muri uku kwezi kwa Mutarama, Papa Fransisiko akoresha videwo mu kunga ubumwe n’isi yose mu isengesho.
Mu butumwa bwe bwasohotse ku wa kabiri, Nyirubutungane Papa Fransisko avuga ko gutoteza abantu kubera gusa ko bahamya ukwemera kwabo mu ruhame ari ukubura ubumuntu no kudashyira mu gaciro.
Papa Fransisiko ashimangira ko ubwisanzure bw’amadini butagarukira gusa ku bwisanzure bwo gusenga, ahubwo ko bugomba no gutuma twemera abandi mu budasa natwe bwabo kandi tukumva ko ari abavandimwe bacu. Yungamo kandi ko ndetse n’itandukaniro rinini, nk’itandukaniro ry’amadini, ritagomba guhindanya ubumwe bukomeye bwo kuba turi abavandimwe. Ati “Nimureke duhitemo inzira ya kivandimwe, nibitaba ibyo twese turakorera mu gihombo”.
Muri uku kwezi kwa mbere kwa 2022, Papa Fransisiko araduhamagarira gusabira abakorerwa ivangura n’itotetzwa bishingiye ku idini, ngo uburenganzira bwabo n’icyubahiro bakesha ubuvandimwe dusangiye nk’abantu byubahwe muri sosiyete.
Umwanditsi


text:
Mahatma Gandhi yandikiye Adolphe Hitler ibaruwa yamusabaga guhagarika intambara ya kabiri y’isi yatutumbaga, gusa icyababaje Gandhi ni uko Hitler yarinze apfa atarabona iyo baruwa.
Iyi baruwa yanditswe tariki 23 Nyakanga 1939 yagiraga iti “Nshuti yanjye hari inshuti zanjye nyinshi zansabye ko nakwandikira ibaruwa mu nyungu z’ikiremwamuntu muri rusange ariko kenshi nanze kubyemera kuko nari nzi ko ibaruwa yanjye yakubangamira.
Gusa muri njye hari ikintu cyakomeje kumbwira ko ntakwiye kwifatafata ahubwo nkakomeza ntitaye ku giciro byamfata ntitaye ku kintu icyo ari cyo cyose. Biragaragara ko muri iyi minsi ari wowe muntu wenyine ushobora kubuza ko habaho icyago gikomeye ku kiremwamuntu. Ese waba witeguye kwishyura icyo giciro kugira ngo ugere ku ntego zawe uko zaba zifite agaciro gahambaye kose?
Ese wakwemera kumva ubusabe bw’umuntu wirinze kwishora mu ntambara zidatanga umusaruro ugaragara? Nizeye ko umbabarira niba nkoze ikosa iryo ari ryo ryose mu kukwandikira, nzakomeza n’ubundi kukubera inshuti magara.â€
Mahatma Gandhi yafashwe nk’urugero rw’intwari n’umwe mu baharaniye amahoro, aba umwe mu bantu bakunzwe cyane mu isi akaba yaranafashwe nk’icyitegererezo mu bandi.
Adolphe Hitler afatwa nk’uwateje intambara ya kabiri y’isi
Ubwo Mahatma Gandhi yandikaga iyi baruwa, Hitler yari yaramaze kwigarurira Czechoslovakia na Pologne abifite mu biganza bye.
Gusa icyababaje abantu ni uko Hitler yarinze apfa iyi baruwa itamugezeho. Yatoraguwe mu gace ka Man bahvan, mu mujyi wa Mumbai mu Buhinde, aho Mahatma Ghandi yatuye igihe kinini.
Mahatma Gandhi afatwa nk’intwari yaharaniye ubwigenge n’amahoro, by’ikiremwamuntu mu gihugu cy’u Buhinde ndetse n’ahandi hatandukanye ku Isi. Yavukiye ahitwa Porbandar, Gujarat, mu majyaruguru y’u Burengerazuba bw’u Buhinde ku itariki 2 Ukwakira 1869. Yishwe ku itariki 30 Mutarama 1948. Urupfu rwe rushinjwa umugabo witwaga Nathuram Godse bivugwa ko yamurashe amasasu atatu mu gituza.
ngiyi Baruwa yose hano mu rurimi rw’icyongereza


text:
Umunsi mukuru wa Saint Valentine abantu benshi bizihiza ariko nta bwo bazi uwo munsi icyo uvuze kuko abantu baziko ari munsi mukuru wabakundana ku isi yose! Reka tubanze turebe uwo munsi ninde wawutangije,uwo munsi mukuru watangijwe n’umu Padiri wa kiliziya Gatulika akaba yarawutangije avugako ari umunsi w’abakundana ariko mu byukuri siko bimeze ahubwo wabaye umunsi witirirwa Nimrodos wabaye Umwami w’IBABULONI ariko kubera kiliziya gatolika yakundaga ubwami cyane baje gufata Nimrodos bamugira urwibutso rw’umunsi w’abakundana ariko inyuma y’urwo rukundo hihishe ibigirwamana by’abaroma(Itangiriro 10:8. Kandi Kushi yabyaye Nimurodi, atangira kuba umunyamaboko mu isi.)byumvikane neza yuko umunsi wabakundana witiriwe abatagatifu,ari umunsi w’abadayimoni. None abagabo, abakobwa,abagore, abasore baraba babukereye bidagadura bavuyarare mu byaha nubwo bari basanzwe babikora ariko noneho biraba arakarusho.
Ikindi mwari mukwiye kwibaza ni kumabara aranga uwo munsi umukara n’umutuku(umutuku bisobanura Danger) cyangwa kumena amaraso tekereza abazatwara inda uko bangana noneho wongereho ko izo nda zishobora kuzakurwamo kuko zatwawe nta gahunda yazo bari barateganije ikizakurikiraho ni ryabara ry’umukara risobanura umwijima ibikorwa byose none bizakorwa biraba bishingiye k’umwijima kuko n’inkurikizi zabyo zizaba kurimbuka. Abizihiza uwo munsi muwizihize muzi ibyo mukora kuko uwo munsi mumenye yuko uzagira ingaruka nyinshi zidasanzwe kuko ari umunsi wo guhimbaza Satani kubera ibikorwa byiza bibujijwe kuri uwo munsi kuko badahimbaza Uwiteka Imana ahubwo bahimbaza abadayimoni kandi bikaba byemewe n’amategeko ndetse bigashyigikirwa na Kiliziya Gatolika dore ko uwo munsi bawita umunsi wabatagatifujwe.


text:
Ibi byabaye ku mugoroba wo ku Cyumweru, tariki ya 3 Nyakanga 2022, mu Mudugudu wa Humure mu Kagari ka Kiyovu mu Murenge wa Ndego.
Amakuru avuga ko uyu musore yari yirirwanye n'uyu mukobwa umunsi wose, ngo bari bumvikanye ko ari bumuhe ibyishimo, undi na we akaza kumwishyura 2000 Frw.
Ngo byageze nijoro umusore avuga ko agiye gutaha, amwishyuje undi amubwira ko nta mafaranga afite.
Muri icyo gihe babanje gutongana cyane umukobwa yanga gukingura birangira barwanye amukomeretsa mu gahanga ndetse anamutera icyuma ku kuboko.
Umunyamabanga Nshingwabikorwa w'Umurenge wa Ndego, Bizimana Claude, yabwiye IGIHE ko uyu mukobwa yateye icyuma uyu musore nyuma yo kuryamana ariko umusore akanga kwishyura serivisi yahawe.
Yagize ati 'Bari bumvikanye 2000 Frw, umusore arangije arayamwima bituma uwo mukobwa amutera icyuma. Baririranywe ejo umunsi wose, umusore rero byageze nijoro agiye gutaha arayamwima undi amutera icyuma ku kuboko. Twahise dutabara tumujyana kwa muganga umukobwa na we tumushyikiriza RIB [Urwego rw'Igihugu rw'Ubugenzacyaha].'
Abaturage basabwe kwibuka indangagaciro Nyarwanda bakareka kwishora mu busambanyi ndetse bakajya batangira amakuru ku gihe kugira ngo bifashe inzego z'ibanze n'iz'umutekano gutabara.
Source : http://igihe.com/amakuru/u-rwanda/article/kayonza-indaya-yateye-icyuma-umusore-baryamanye-akanga-kuyishyura-2000-frw


text:
Umunsi mukuru mpuzamahanga w’umwalimu wizihijwe Taliki ya 5 Ukwakira 2015 ku nshuro ya 14 benshi mu balimu bavuga ko uyu mwuga kuwukora ari ubwitanjye , umutimanama gusa ngo kuko utawukora byo kuwuhahiramo cyangwa icyo bise gupagasa.
Abalimu bo mu karere ka kamonyi mu murenge wa Runda uyu munsi ku rwego rw’umurenge bawizihije bari hamwe aho bagize ibiganiro bitandukanye basangira kandi bungurana ibitekerezo kucyatuma umwuga wabo barushaho kuwunoza no kuwukunda .
Insanganyamatsiko y’uyu munsi yagiraga iti “ Gushyigikira mwalimu ni ukubaka iterambere rirambye” .
Reba ku mafoto uko byari bimeze.


text:
Nyuma y’amasaha asaga 28 bategereje ko nyabarongo ikama kugira ngo bambuke, umuhanda wafunguwe bashima Imana.
Guhera murukerera ahagana saa kumi n’imwe za Taliki ya 9 Gicurasi 2016, umuhanda Kigali-Muhanga abawukoresha baba abaturuka mu ntara y’amajyepfo cyangwa ibindi bice bice by’Igihugu, bahumetse amahoro aho kuri uyu wa kabiri ahagana saa yine umuhanda wongeraga kuba nyabagendwa.
Benshi mu bageze ku kibaya cya Nyabarongo aho bitegeraga uru ruzi, ku bakirisitu cyangwa abigenze basoma amateka ya Mose n’aba Isiraheri, bifuzaga igitangaza nk’icyo Imana yakoresheje mose ubwo yarambikaga inkoni kuri Yorodani maze ngo abayisiraheri bakambuka.
Ibyo gutekereza kwambuka iyi Nyabarongo yari yuzuye ndetse igasendera mu muhanda ikawufunga kuburyo nta muntu wambukaga, nta modoka yagendaga cyangwa ikindi icyo aricyo cyose uretse ibyo Imana yahaye kumenya kugendera mu mazi ntawabitekerezaga.
Abaraye bose kumuhanda, abacumbikiwe cyangwa bagacumbika muri Ruyenzi ya Runda bavuga ko ijoro baraye ari iryo bazahora bibuka ngo kuko barebaga ikibaya cyuzuye amazi nyamara badashobora kwambuka.
Umubyeyi umwe waganiriye n’intyoza.com ubwo yari ategereje kwambuka n’umwana we, avuga ko yageze kuri uru ruzi Taliki ya 9 Gicurasi ahagana saa tatu z’amanywa.
Uyu mubyeyi avuga ko yahageze avuye Rubavu aho yari yagiye gushyingura umubyeyi we (Papa), avuga ko yari asubiye iwe ikibungo yagera aha agasanga uruzi rwimanye inzira, kubona imodoka zambutse zikaza kubatwara ngo byari nko kumva inkuru ya Mose n’aba isiraheri ku Nyanja itukura.
Nubwo uruzi rwatuje abantu bakambuka, ababujijwe kwambuka n’uru ruzi bavuga ko nta bibazo bihambaye bahuye nabyo ngo kuko abaturage b’umurenge wa Runda hamwe n’ubuyobozi bw’uyu murenge bagerageje kubafasha mukubashakira aho barara dore ko bwamwe bacumbikiwe n’abaturage abandi ubuyobozi ngo nubwo hari abaraye kumuhanda mu mamodoka bari bajemo ngo ntawahungabanye ku bw’umutekano.
Munyaneza Theogene / intyoza.com


text:
Bwana Paul Kagame
Village Urugwiro,
Kigali Rwanda
Par Theogene Rudasingwa, Washington DC, USA, 7/7/2013
Maze kumva amadisikuru yawe yo muri iyi minsi, niyemeje kukwandikira uru rwandiko no kurushyira ku mugaragaro. Umunyarwanda wese wakurikiranye amagambo yawe, yibajije byinshi, cyane cyane aho u Rwanda rugana.
Muri make, amagambo yawe yari maremare ariko iby’ingenzi washakaga kuvuga n’ibi bikurikira:
1)Abahutu iyo bava bakagera ni abajenosideri
2)Abatutsi batavuga rumwe nawe bakorera abajenosideri (Abahutu)
3) Perezida Kikwete wa Tanzania wakugiriye inama gushyikirana na FDLR uzamukubita kuko nawe akorera abajenosideri (Abahutu).
Igitera abanyarwanda ubwoba n’agahinda nuko amagambo nkayo, aherekeza ibikorwa abanyarwanda bakuzi ho ( kwica, gufunga, gutegekesha igitugu, kwigwiza ho umutungo, kwanduranya no guteza intambara mu baturanyi, n’ibindi) wayabwiraga urubyiruko rw’abanyarwanda. Nibo wabwiraga ngo abahutu banduye icyaha kavukire cy’ubwicanyi, kandi ko bagomba gusaba no gusabira imbabazi ababyeyi babo. Abatutsi muri bo ubwo warababwiraga uti mwirinde abahutu nibo bamaze bene wanyu.
Ese, Bwana Kagame, niba ibyo bikekerezo atari ibyumujenosideri, twabyita iki? Niba atari ingengabitekerezo, niki? Niba bitavangura amoko, twavuga ko bigamije iki? Ese haricyo amateka y’u Rwanda yigeze akwigisha? Abami babayeho baragenda bamaze imyaka amagana. Ubukoloni bwaraje buragenda. Repubulika ya Mbere ayaraje iragenda. Repubulika ya Kabiri yaraje iragenda. Ibya FPR na gatsiko kawe biri muu minsi yanyuma. Ko bizagenda ntagushidikanya. Ryari? Bite?
Reka ne kwirirwa nkurondogorera nkubwira iby’inshigano z’umuyobozi abanyarwanda bakwiriye mu bihe nk’ibi kuko byaba ari nk’impitagihe.
U Rwanda rugeze k’umayira abiri, ugomba guhitamo inzira ushaka kunyuramo; bityo kandi ukirengera ingaruka za buri nzira.
INZIRA YA MBERE: UBUZIMA
Iyi nzira iraruhije ariko niho umuti w’ibibazo abanyarwanda bafite waboneka. Harimo gusenya ibibi ubutegetsi bwawe bwongereye ku bindi bibi byavuye mu mateka y’u Rwanda. Tugomba gusenya ubutegetsi bw’udutsiko tw’amoko, uturere, n’ibindi. Tugomba guca umuco wo kudahana. Tugomba kurandura ubuhunzi n’ubwicanyi. Uretse gusenya ibibi, tugomba kwubaka ibyiza dushingiye kubyiza tuvana mu mateka dusangiye. Abanyarwanda tugomba kungana imbere y’amategeko, tukagira ubutabera butabogama. Tugomba kumara abanyarwanda ubwoba, tugasangira ibike n’ibyinshi nk’abavandimwe ntawuhejwe. Tugomba kwita kubacitse kwicumu bose, aba abahutu, abatutsi cyangwa abatwa. Tugomba kwita ku bamugajwe n’intambara. Tugomba gucyura abanyarwanda bagandagaje za Arusha na handi, batagira iyo babarizwa. Tugomba gucyura Umwami Kigeli mu cyubahiro, ndetse tugaha icyubahiro nabandi bayobozi bigeze kuyobobora u Rwanda. Tugomba kwubaka inzego z’umutekano z’abanyarwanda bose bibonamo, zirengera buri munyarwanda zitavanguye, kandi zishyigikira demokarasi n’uburenganzira bwa buri munyarwanda. Tugomba kwunga abanyarwanda kuko twese dufite ibikomere. Tugomba kutanga urugero rwiza ku rubyiruko rw’u Rwanda.
Iyi nzira ya mbere iradusaba twese ko dushyikirana, mu mahoro. Cyane cyane ni wowe Paul Kagame isaba ko ushyikirana na FDLR, namashyaka atavuga rumwe nawe. Nibyo abanyarwanda bamaze imyaka myinshi bagusaba. Nibyo Perezida Kikwete nabangenzi be mu mumulyango wa SADC bagusaba. Abayobozi bakunda u Rwanda, bakunda abanyarwanda bose, nibyo basabwa mu bihe tugezemo.
Iyi nzira uyemeye, niyo makiriro yawe kandi yacu twese. Nitwicara hamwe muri gacaca nyakuri, ivugisha ukuri, igamije kwunga, abanyarwanda tuzavuga ubwicanyi bwose bwakozwe nabahutu, abatutsi, n’abatwa, mu Rwanda hose no hanze yarwo, hanyuma duhitemo. Ntibyoroshye ariko ndahamya ko abanyarwanda muri rusange bazahitamo ko wowe Paul Kagame, hamwe nagatsiko kawe wakoresheje mu bwicanyi, wongereyeho nabandi banyarwanda bose bagize uruhare mu bwicanyi, bababarirwa, ariko ntibabe mu myanya y’ubuyobozi. Ibi birasaba abanyarwanda bose kutibagirwa, ariko no kubabarirana bidasanzwe, niba tugomba gutangira bundi bushya.
None se ko abahutu wabahinduye abajenosideri, abatutsi ukabita ibigarasha, abaturanyi ukabahindura abanzi ugomba kurwanya byashoboka ukabica, witeguye ute iyi nzira y’umusaraba ariko itanga ubuzima?
INZIRA YA KABIRI: URUPFU
Iyi ni nzira y’intambara. Muri disikuru zawe zose ukunze kurata, kwirata, no gukangisha intambara. Usa nkaho utabaye mu ntambara. W’iyibagije ikiguzi ky’intambara wabayemo cyangwa wateje muri Uganda, Rwanda na Congo? Ubu uwakubaza umubare w’abanyarwanda bamaze kugwa mu ntambara kuva muri 1990, wawuvuga ( dushobora kuba tumaze gutakaza miliyoni ebyiri nigice kuva 1990-2013)?. None se ko FPR wayishe ukayihindura igikoresho uzarwanisha iki? Ese ko abahoze ari inkotanyi bari ku gatebe, bamwe bakicara mu myanya nk’ibyapa, abandi ukabahindura inkoramaraso, uzarwanisha iki? Ese igisirikare cy’agatsiko kabatutsi bagenzurwa na Jack Nziza nicyo uzatsindisha? Ese ko abanyarwanda ubanga nabo bakwanga, ukaba uhanganye n’abaturanyi, abanyafurika bakaba bakwinuba, abandi banyamahanga bakaba baragufatiye ibyemezo, iyo ntambara ushoza uzayikizwa niki?
Ntabwo ndi umuhanuzi. Ndabizi ko utakigirwa inama. Ntabo mu mulyango wawe bagutinyuka ngo bakubwize ukuri. Umufasha wawe, aho kukugira inama ati nyamuneka sigaho, ubu nawe mufatanyije inzira yo kurimbura no kurimbuka. Tito Rutaremara, James Musoni, Manasse Nshuti, Bazivamo, Ngarambe, Mushikiwabo na Jack Nziza nibo bakubeshya ngo komerezaho ni byiza? Nyamara urabizi ibyo wajyaga ubavugaho ndi kumwe nawe twenyine. Uretse abakorera imbehe, abakuvuga nabi iyo biherereye nibo benshi. Bagukomera mu mashyi ku mugaragaro, bataha bakakuvuma.
Ariko nagirango nkubwire ko uramutse uhisemo iyi nzira, amaherezo yawe ni mabi cyane. Uramutse uhisemo gushoza indi intambara uzayitsindwa. Impamvu uzayitsindwa nuko ibitekerezo n’imikorere byawe bishaje kandi aribyumujenosideri. Kandi, uramutse ushoje intambara, abanyarwanda noneho bazayirwana bafatanije (abahutu, abatwa, abatutsi). Izabamo ibitambo byinshi mu banyarwanda ariko izaba intambara yo kurangiza intambara mu Rwanda no mu karere, kuko abanyarwanda bazafatanya nizindi nzirakarengane mu karere kwigobotora inkota, igitugu, n’intambara byawe.
Bwana Paul Kagame, igihe cyo guhitamo kirageze.
Fatanya nabandi banyarwanda uhitemo ubuzima, kuko abanyarwanda barambiwe urupfu. Niba uhisemo inzira y’urupfu, uzirengere ingaruka zayo.
Theogene Rudasingwa
Washington DC
USA
7/7/2013


text:
Mu Rwanda habarirwa amadini asaga 1500 mu gihe hari n’andi menshi akora ariko atarahabwa ibyangombwa, aho abimenyesha inzego z’ibanze z’aho agiye gukorera muri icyo gihe ataremerwa.
Kuva u Rwanda rwabona ubwigenge mu mwaka wa 1962 kugeza mu mwaka wa 2012, mu gihugu habarurwaga amatorero n’amadini atarenga 180. Nyuma y’uko hashyizweho uburyo bwo kuyandika yaje kwiyongera ku bwinshi aho kuri ubu ageze kuri 1500, abenshi bibaza niba amenshi mu matorero aganisha abayoboke mu bugingo buhoraho cyangwa mu buyobe.
Amenshi muri aya madini yemewe akorera mu Rwanda agendera ku myemerere y’ijambo ry’Imana, ariko mu buryo butunguranye, Ikigo cy’Igihugu cy’Imiyoborere ari nacyo gishinzwe kwandika imiryango itegamiye kuri leta, icyiciro amadini abarizwamo, cyatunguwe no kubona hari asabwa kandikwa agaragaza imyemerere itari isanzwe.
Mu kiganiro IGIHE yagiranye n’umuyobozi muri RGB ushinzwe imitwe ya Politiki n’imiryango ishingiye ku madini, Aime Barihuta Haba, yavuze ko hari imiryango ibiri yasabye kwemererwa gukorera mu Rwanda ivuga ko igendera ku mbaraga za shitani.
Yagize ati “Hari imiryango ibiri igendera ku myemerere nk’iyo yasabye kwandikwa mu buryo bwemewe n’Amategeko igakorera mu Rwanda.”
Abajijwe uko bamenye ko iyo miryango ikorana n’imyuka mibi ndetse n’imbaraga za shitani, yagize ati “Iyo twandika imiryango hari inyandiko tubasaba. Mu mategeko bagenderaho twasanze ko bakorana n’imbaraga za sekibi [force surnaturel], barabyiyemerera rwose.”
Yakomeje avuga ko iyi miryango itandukanye n’amadini gakondo kuko ” gakondo bemerera Imana.”
U Rwanda ni igihugu kigendera kuri Politiki yemerera buri wese uburenganzira bwo kwishyira akizana harimo no gusenga. Ubwisanzure mu bitekerezo, mu mutimanama, mu guhitamo idini, mu gusenga no kubigaragaza mu ruhame burengerwa na Leta mu buryo buteganywa n’amategeko nkuko bigaragara mu Itegeko Nshinga ry’u Rwanda.
Aya madini ashobora kwemererwa
Mu Itegeko Nshinga harimo ibigaragaza ko Abanyarwanda bemerera mu Mana dore ko iyo umuyobozi arahira agira ati “Nintatira iyi ndahiro, nzabihanirwe n’amategeko. Imana ibimfashemo”
Iyi ndahiro igaragaza ko u Rwanda ari igihugu cyemera Imana bigatuma hari abibaza niba imiryango nk’iyi ifite umurongo uhabanye n’iyo myemerere yakwememererwa gukorera mu gihugu.
Barihuta ushinzwe imitwe ya Politiki n’imiryango ishingiye ku madini muri RGB, avuga ko izi mpungenge zidakwiye kubaho kuko amategeko y’u Rwanda atanga uburenganzira busesuye.
Ati “Babibuzwa se kubera iki? Buri muntu afite uburenganzira bwo gusenga icyo ashaka, wowe ni wowe ureba ukavuga ngo nsenga iki, ureba niwe uvuga ngo njye nsenga iki ni iki, undi akavuga ngo iki ni shitani bitewe n’imyememerere ye.”
Barihuta akomeza avuga ko iyi miryango ari iy’Abanyarwanda, icyakora itagaragaza uko izajya ikora n’ahandi isanzwe ikorera.
Barihuta yemeje ko nta wabuza iyi miryango gukora kuko buri wese afite uburenganzira bwo gusenga mu buryo ashaka
Inkuru dukesha igihe.com, yanditswe kuya 11-03-2016 saa 08:41′ na Bukuru JC


text:
Telegram ni imwe muri porogaramu zikoreshwa n’abantu benshi ku isi nk’urubuga nkoranyambaga kandi rukunzwe cyane kuko rufite ibyiza byinshi rurusha izindi mbuga harimo nkaza whatsapp, messenger n’izindi zikora kimwe nayo. Telegram irusha imbuga bihatana ibintu byinshi harimo nko kuba wakohereza ibintu bisaba ububiko bunini, cg porogaramu za mudasobwa n’ibindi bitandukanye. Ubu Gwizatech igiye kukwereka uburyo bworoshye buha uburenganzira umuntu kugira icyo avuga kubyo wanditse bimwe twita “Comment” ni uburyo bwiza kandi bugaragara neza kuko ureba icyo abantu bavuga kuri post runaka biroroha cyane bitandukanye nuko izindi mbuga zibigenza.
Fungura Telegram yawe nk’ibisanzwe.
Jya aho ushakishiriza wandikemo “@comments” . >> Urahita ubuna ikitwa Comments bot.
Fungura Comments bot.
Urahita ubona ubutumwa bukwemerera iyi services bityo posts uzajya wandika mukuri channel yawe hazajya hazaho ubwo buryo bwo kongeraho comment .
Ubu buryo buzajya bukorohereza kumenya icyo abantu batekereza kubyo wanditse bityo wakire ibitekerezo binyuranye kuburyo byoroshye cyane mukugenzura channel yawe ya telegram.


text:
Myugariro wa APR FC, Rwabuhihi Aime Placide yatangaje ukuntu afata umunsi wa Noheli abakirisitu bafata nk’uwo Yesu Kirisitu yavukiyeho tariki ya 25 Ukuboza.
Ni umunsi abakirisitu bafata umwanya bakegerana n’Imana bayishimira ubuntu yabagiriye ikabaha umwana wayo akabacungura, nyuma hakurikiraho ibirori bitandukanye haba amafunguro yihhariye aba yateguwe, impano zitandukanye ndetse no guhura n’imiryango yabo bari bamaze igihe batabonana.
Kuri Rwabuhihi wakuriye mu muryango w’abakirisitu, atangaza ko Noheli ayifata nk’umunsi wo kwegerana n’Imana yibuka impano y’umwana wayo yatanze ngo acungure isi ndetse no kwegerana n’umuryango we ariko ntibimwibagize akazi ke ko gukina umupira w’amaguru.
Yagize ati: ”Noheli nyifata nk’umunsi ukomeye ku bemera Yesu Kirisitu ari nawo yaduhereyeho umwana w’Imana ngo aducungure, inyereka urukundo rwayo kuko yadukunze, akiyanga akemera kutwitangira kugira ngo tuzabone ubugingo buhoraho.”
Uko ayizihiza.
”Mu busanzwe tuyizihiza tujya gusengera hamwe, cyane kuri njye wakuriye mu muryango wemera Imana ariko kubera icyorezo cya COVID-19 twahisemo kuyizihiriza mu rugo, nk’umuryango dusangira ndetse twishimana kuko uyu munsi wihariye mu yindi yose igize umwaka.”
Ntabwo ibyishimo bimwibagiza akazi ko gukina umupira w’amaguru.
”Nk’umukinnyi w’umupira w’amaguru, ku giti cyanjye mbanza gukora porogarame y’imyitozo nahawe n’abatoza ku munsi, ngomba kuzirikana akazi kanjye ntazagaruka mu myitozo n’ikipe ibiro byanjye bitariyongereye ,ntabwo ibyishimo binyibagiza akazi kantunze.”
Rwabuhihi Aime Placide yifurije Noheli nziza n’Umwaka mushya muhire abakinnyi bakinana ba APR FC, abatoza, abakozi ba APR FC bose, abayobozi bayo, abafana bayo, umuryango mugari wayo ndetse n’abanyarwanda bose muri rusange.


text:
Kinyarwanda
Radoje Domanović (16 Gashyantare 1873 – 17 Kanama 1908) yarumwandi wo muri Serebiya, umunyamakuru n’ umwalimu. Yamenyekanye cyane kubera inkuru yandikaga zitwa kunenga.
Radoje Domanović yavukiye mu umudugudu wa oviste hagati muri Serebiya yize amashuri y’isumbuye muri Kragujevac, akomereza muri kaminuza ya Belgrade mu ishami Firosofe aho yigiye ururima rwa serebiya n’amateka. Kuva 1895–1898 Domanović yakoze nkumwarimi w’ururimi ry’uru Serebiya n’amateka mu majyepfo ya Serebiya.
Mugihe yarari kwigisha yatangiye kwandika inkuru. Kubera umubano yaarafitanye n’ishyaka rirwanya ubutegetsi, yatakaje akazi ke noneho yimukana n’umuryango we muri Belgrade. Muri Belgrade, yatangiye gukora nk’umunyamakuru munyandiko za politike, aho yandikaga yamagana imiyoborere mibi ya leta yari ku ubutegetsi icyo gihe. Radoje yamenyekanye nyuma yo kwandika inkuru yambere yitwaga, “Umuyobozi” (1901) na “Stradija” (1902). Kubera imyitwarire ye, yamenyekanye nkumwe mubarwanyaga ubutegetsi bwa Obrenović.
Nyuma y’ihirika kubutegetsi 1903, Domanović yahawe umwanya muri minisiteri y’uburezi, leta nshya agarutse muri Serebiya, Radoje yasanze ntampinduka yabaye muri mubaturage. Yatangiye ikinyamakuru cye cya politiki kitwaga “Stradija”, aho yakomeje kunenga integernkeya za demokarasi nshyashya, ariko inyandiko ze ntago zari zigifite imbaraga ntago zashishikarizaga nkuko zahoze.
Radoje Domanović yitabye imana saa sita n’igice 17 kanama 1908 afite imya 35. Yaramaze igihe arwaye indwara zo mubuhumekero. Inyandiko ze zasigaye atazishyize hanze zaratakaye muntambara yambere y’isi. Butewe n’akamaro yagize mukurwanya imbaraga za leta zabagaho icyogihe, yafatwaga nk’umwanditsi mwiza muri serebiya mukinyejana cya 20.
Zimwe munyandiko ze nizi zikurikira:
- Gukuraho ibyiyumviro bikomeye, 1898.
- Imyukamibi, 1898.
- Intekerezo zabanya Seribiya ikimasa, 1902.
- Inyanja yakamye 1902.
- Kraljevic Marko mubanyaSeribiyakunshuro ya kabiri, 1901.
- Stradija, 1902.
- Umuyobozi, 1901.
Inyandiko zose za Radoje Domanović zibitswe na Vladimir Živanović, injeniyeri w’umwuga ufite intego yo guhindura inyandiko za Radoje Domanović kuri murandasi kugirango buri muntu wese ushatse kuzisoma no kuzisemura bimworohere. Kunshuro yayo yambere yarasobanuwe maze ishirwa hano:
Kuri Radoje Domanović inyandiko ze zasobanuwe mu Ikinyarwanda na Niyonizeye Donatien.
[Contents of this biographical reference page were written for the “Radoje Domanović” Project with the goal of promoting the life and works of the famous Serbian satirist, Radoje Domanović, and are released into public domain. Editor]


text:
Inyigisho yo ku wa Mbere 13 Werurwe 2017, Icyumweru cya 2 cy’Igisibo
Amasomo: Dan 9, 4b-10; Lk 6, 36-38.
Bavandimwe, tugeze mu cyumweru cya kabiri cy’igisibo, aho dushishikarizwa guhinduka kurushaho, gusenga dukomeje kandi nta buryarya, kwigomwa, gusaba imbabazi Imana n’abavandimwe bacu kandi natwe tukazitanga. By’umwihariko, binyuze mu masomo matagatifu yo kuri uyu wa mbere, Nyagasani araduhamagarira kubabazwa n’amakosa yacu. Ibyaha dukora ntibigira ingano.
Ariko se abo bibabaza ni bangahe? Aho bamwe ntibategereza ko babifatirwamo kugira ngo bemere ko ibyo bakoraga bibabaje koko? Ni nde se ukwiye kumenya mbere na mbere ko yacumuye: ari uwabikoze nyine, ari n’uwamubonye abikora? Uretse kuba uri mu cyaha yafatwa se bwo, ni nde wabona ibyo akorera ahiherereye? Ntidukwiye kwibwira ngo ntawe umbona, ibyo ndimo ni ibindeba.
Imana ibona umuntu wese aho ari hose, uko ari kose, no mu byo arimo byose. Kimwe n’uriya muryango w’Imana wari mu kaga gakomeye ku buryo nta ruvugiro wari ugifite imbere y’Imana uretse ikimwaro, nk’uko umuhanuzi Daniyeli yabitubwiye, uwacumuye ntakwiye guterwa ishema n’ibyo yakoze binyuranyije n’ugushaka kw’Imana. Ahubwo akwiye kurangwa n’umutima wajanjaguritse nk’uw’uwo muryango, umutima kandi waranze umugore wari ihabara twabwiwe n’Ivanjili.
Bavandimwe, kuba kure y’Imana ni nko kuba ku gasi! Igikorwa umuntu akoze cyose kimugiraho ingaruka nziza cyangwa mbi, bitewe n’icyo yakoze. Ikindi kandi, “Umusore umuhana avayo, ntumuhana ajyayo”! Iyo umuntu afashe umugambi wo kugira nabi kandi abizi, akoma rutenderi, ibibi byinshi atateganyije bikisukiranya, bityo agasigara ameze nk’imbata ya sekibi.
Cyakora hahirwa ushobora kwigarukamo, akabona ko yangije isura y’Imana n’iy’abavandimwe be. Uriya mugore wari warokamwe n’ingeso y’ubusambanyi yari azwi mu mugi, kandi ntawe uyobewe inkurikizi zose z’iyo ngeso. Yezu we arembuza bose, baba abamuri iruhande cyangwa abari kure. Yezu yari azi iby’uwo mugore na mbere y’uko yiyizira ubwe imbere ye. Impuhwe ze ni zo zakoze ku mutima w’uriya mugore, maze na we arahaguruka aza yiruka, agaragariza abafarizayi n’abo bari kumwe bose ko ibyo yakoze biteye ishozi. Amarira ye agaragaza akababaro gakomeye k’ubugizi bwa nabi bwe. Koko rero, yishimishije uko ashoboye, ariko ibyishimo bye bisozwa no kurizwa n’ibyo byaha bye, mu cyizere gikomeye ko Yezu ari bumugirire impuhwe.
Bavandimwe, twese ntawe udacumura, ikibazo ni uko dutinda gusanga Yezu ngo tumwereke umutwaro w’ibyaha uturemerera na we awuduture, kandi yaravuze ati: “Nimungane mwese abarushye n’abaremerewe, jye nzabaruhura”.
Yezu ni byose k’umufite, kandi nta cyaha Nyagasani atababarira. Niducumura, tujye tureba ibyangijwe uko bingana mu mubano hagati y’Imana n’abant, turebe ingaruka zizaziraho, twishyire mu mwanya w’uwo twacumuyeho. Byanze bikunze, niba dufite umutima umenagurika vuba, tuzagira agahinda n’ishavu, ubundi twiruke dusanga Yezu tumusabe imbabazi.
Dusabe ingabire yo kwiyoroshya mu buzima bwacu, no kumenya ko turi abanyabyaha bakeneye impuhwe z’Imana. Umubyeyi Bikira Mariya, Nyina wa Jambo, agume atuve hafi.
Diyakoni Germain HABIMANA


text:
urukuta runini rwicyuma
Ibisobanuro birambuye
Ibiranga ibicuruzwa
Imiyoboro ikikijwe n'inkuta ikoreshwa cyane cyane mu gucukura peteroli ya geologiya, imiyoboro yameneka ya peteroli, imiyoboro itekesha, imiyoboro hamwe n’imiyoboro ihanitse yo gutwara ibinyabiziga, romoruki, hamwe n’indege.Itandukaniro rinini hagati yinkuta zibyimbye kandi zidafite uruzitiro rwicyuma ni uburebure bwurukuta.Bavuga ko umuyoboro wibyuma bito cyane ari inzira yo gushushanya, mugihe umuyoboro wibyuma bikikijwe cyane usanga bizunguruka.
urukuta runini rw'icyuma rudafite icyerekezo :
urukuta runini uruganda rukora ibyuma :
Ibikoresho bya shimi & ibikoresho bya mashini
Ubushinwa Bwabigize umwuga butagira ibyuma
Uruganda rwacu rufite ibirenzeImyaka 30 yumusaruro nuburambe bwo kohereza hanze, kohereza mu bihugu n'uturere birenga 50, nka Amerika, Kanada, Burezili, Chili, Ubuholandi, Tuniziya, Kenya, Turukiya, Leta zunze ubumwe z'Abarabu, Vietnam ndetse n'ibindi bihugu.Hamwe nubushobozi buhamye bwo gutanga umusaruro buri kwezi, irashobora kuzuza ibicuruzwa binini byabakiriya.Noneho hari amagana yabakiriya bafite gahunda nini nini yo gutumiza buri mwaka.Niba ushaka kugura umuyoboro udafite ibyuma, ibyuma, ibyuma, ibyuma bisobanutse neza, nibindi bicuruzwa, twandikire kugirango tuguhe serivisi zumwuga, uzigame umwanya wawe nigiciro!
Uruganda rwacu narwo rutumira byimazeyo abakozi bo mukarere mubihugu bitandukanye.Hano hari ibyuma birenga 60 byihariye, icyuma hamwe nicyuma. Niba uri isosiyete yubucuruzi yo mumahanga ukaba ushaka abatanga isoko ryambere ryibyuma, imiyoboro yicyuma hamwe nicyuma mubushinwa, twandikire.Kuguha ibicuruzwa byumwuga kandi byujuje ubuziranenge mubushinwa kugirango ubucuruzi bwawe burusheho kuba bwiza!
Uruganda rwacu rufite byinshiumurongo wuzuye wibicuruzwanauburyo bukomeye bwo kugerageza ibicuruzwa kugirango wemeze igipimo cyibicuruzwa 100%;cyanesisitemu yuzuye yo gutanga ibikoresho, hamwe nu mutwaro wacyo bwite,uzigama amafaranga menshi yo gutwara no kwemeza ibicuruzwa 100%.gupakira neza no kuhagera. Niba ushaka urupapuro rwiza rwiza, icyuma, uruganda rukora ibyuma mubushinwa, kandi ukaba wifuza kuzigama ibicuruzwa byinshi, nyamuneka twandikire, itsinda ryacu ryogucuruza indimi nyinshi hamwe nitsinda ryogutwara ibikoresho bizaguha serivise nziza yibicuruzwa bya Steel kwemeza ko wakiriye ibicuruzwa byemewe 100%!
Shaka amagambo meza yo kuvoma ibyuma: urashobora kutwoherereza ibisabwa byihariye kandi itsinda ryacu ryo kugurisha indimi nyinshi rizaguha ibisobanuro byiza!Reka ubufatanye bwacu butangire kuri iri teka kandi ubucuruzi bwawe butere imbere!


text:
Mu Rwanda
Umuturage Aranenga Ikigo Cy’Imiyoborere(RGB) Gutanga Serivisi Mbi
Ndi Umunyarwanda utuye mu Karere ka Kicukiro. Mu mvugo za bamwe mu bayobozi hari ikunze kugarukwaho ivuga ngo ‘Umuturage ku isonga’. Ubyumvise utyo wumva ko hose ari ko bigenda ariko ndanenga kimwe mu bigo bya Leta gishinzwe imiyoborere.
Icyo kigo ni Rwanda Governance Board.
Nigeze gushaka gushinga Umuryango utari uwa Leta nk’uko biteganywa n’amategeko y’u Rwanda.
Ariko ntangazwa n’uko hashize igihe kirekire(2019-2021) ntabwirwa icyabuze ngo banyemerere cyangwa bampakanire, menye uko mbyitwaramo.
Hari amakuru naje kumenya nyuma avuga ko gutinza kwiga kuri dosiye zimwe na zimwe biterwa n’uko ababishinzwe baba bashaka ko runaka yibwiriza ‘akabaha akantu.’
Twari dusanzwe twumva ikigo Transparency International Rwanda kivuga ko mu nzego z’ubuyobozi cyane ubw’ibanze habamo ruswa.
N’ubwo ntemeza mu buryo budakuka ko muri RGB barya ruswa, ariko sinabura kwibanza impamvu barangarana abaturage bene kariya kageni!
Ikibabaje ni uko ubusanzwe Umuryango wa Sosiyete Sivile uba ugamije gufasha Leta mu mishinga igamije iterambere ry’abaturage.
Ikivugwa, kandi nanjye natekereje ko gishoboka, ni uko abantu bashinga iyi miryango baba bafite amafaranga ahagije cyangwa se abaterankunga babaha amafaranga bikaba bivugwa ko ari byo bituma abadafite menshi dossiers zabo zibikwa, zikirengangizwa kandi barabisabye mu buryo bukurikije amategeko.
Isuzumwa ryo kwandikisha Umuryango utari uwa Leta, amabwiriza ya RGB avuga ko iyo birangiye uwatanze idosiye asubizwa nyuma y’iminsi 60 uhereye ku munsi yaboneyeho ubutumwa ko dossier ye yakiriwe.
Nitanzeho urugero muri 2019 nibwo nujuje ibisabwa ngo nandikishe Umuryango utari uwa Leta.
Nyuma nohereje iyi ‘dossier’ binyuze ku ‘Irembo’ bampa numero yo kwishyuriraho ndabikora mpita mpabwa ubutumwa ko dossier yanjye yakiriwe.
Nyuma y iminsi irenga icumi(+10) nakiriye ubutumwa binyuze ku ‘Irembo’ na e-mail yanjye bunsaba gukosora bimwe mubitari byuzuye neza ndabikosora nyuma ndongera ndabyohereza biranakirwa.
Kuva icyo gihe kugeza n’ubu, iminsi iteganywa yararangiye ndategereza none tugeze muri 2021 nta butumwa ndakira bwaba ubumenyesha ko icyangombwa nagihawe cyangwa ubumenyesha ko bitakunze.
Nsanga bitari bikwiye guheza umuturage mu gihirahiro kandi yarujuje ibisabwa ngo abahwe icyemezo runaka yemerewe kwaka hakurikijwe amategeko.
Nasanze aka karengane kanjye ngomba kugacisha kuri Taarifa, abayobozi babishinzwe muri RGB wenda bazabisoma bandenganure.
Wasanga hari n’abandi duhuje ikibazo mvugiye.
Mugire amahoro!
2 Comments
-
Natwe twarumiwe,imyaka igiye kuba itatu kuva muntangiriro za 2019.
Ntibaduhakanira cg ngo banatubwire niba hari ibyo tutujuje ngo nibura tubimenye.
-
uyu munyamakuru nawe ntacyo afashije ese yaba yarabajije RGB kuricyo kibazo?
ese ko nta mazina agaragaramo kugirango RGB imenye ko koko aribyo ngo ikurikirane cyangwa nuguharabika gusa
iyi nkuru ntifasha gukosora amakosa niba anarimo


text:
Inyigisho yo ku wa kabiri ku w’icyumweru cya 19 gisanzwe, Umwaka A
Ku ya 12 Kanama 2014
Amasomo: Ez2, 8-3,4; Zaburi 118; Mt 18, 1-5.10.12-14
Umuhanuzi Ezekiyeli yari umuherezabitambo. Yari asanzwe amenyereye iby’Imana; kimwe na se Buzi, bari baratorewe gutura ibitambo. Urugamba ruremye, yafashwe bunyago, mu ba mbere na Nebukadinetsari;kuva ubwo Ezekiyeli ateshwa igihugu cye! Ageze mu bunyago, i Babiloni, Uhoraho yamuhaye ubutumwa bushya! Yamutoreye kuba umuhanuzi ugomba kuburira umuryango w’Imana, akawuhamagarira kwisubiraho, guhinduka, kuzibukira ibigirwamana no kurenganya abanyantege nke. Yagombaga guhamagarira Abayisraheli bose kugarukira Uhoraho n’isezerano bagiranye, buri wese akitoza kongera gusubiza icyubahiro n’igitinyiro Imana isumba byose, kandi bakongera kubaha Ingoro y’Imana. Ezekiyeli yatorewe kubaburira ko nibadakurikiza ubwo butumwa bw’Uhoraho, bazibonera amakuba akaze, ndetse bikazanagera aho Ingoro isenywa n’ingabo za Nebukadenatsari, kandi abadapfuye nabi bakazajyanwa bunyago i Babiloni! Ibi baje kubipinga, maze Umuhanuzi bamuhindura umusazi, ubutumwa bw’Uhoraho barabwirengagiza! Nyamwanga kumva ntiyanze kubona! Mu mwaka wa 587 mbere ya Yezu nibwo Nebukadinetsari yabigaruriye, abicamo benshi, asenya Ingoro, abo atishe abajyana iwe mu bucakara, bamarayo imyaka 50 yose!
Isomo ry’uyu munsi riratwereka Ezekiyeli atangira ubutumwa bwe nk’Umuhanuzi w’Uhoraho. Uhoraho yamweretse ko ubutumwa amuhaye buremereye: n’ubwo yari asanzwe ari umuherezabitambo, ntibihagije! Ntibihagije ngo abe yatumikira Uhoraho. Uhoraho yamutegetse kurya igitabo cyose yari aherejwe (Ez2, 8-3,4). Agomba kukirya, akakimara, akagihembuka, akabona uko ajya kwigisha no kuburira begenzi be. Yezu ni we Jambo w’Imana: tumurye, tumwumve, tumwamamaze: “umva ngo araryoha”!
Dusabire abogeza inkuru nziza ya Kristu. Ngo ntawe utanga icyo adafite! Abigisha b’Inkuru nziza: Bajye basoma kenshi ijambo ry’Imana, ribacengere, boroshye riyobore ubuzima bwabo, ryere imbuto muri bo, maze barisangize bagenzi babo mu mvugo n’urugero rw’ubuyoboka-mana. Mutagatifu Agustini yaravuze ati “Bakristu, hamwe namwe ndi umukristu, imbere yanyu ndi umushumba”. Bishatse kuvuga ko n’abashumba ntibaragerayo (mu ijuru). Nabo bari mu rwuri rwa Kristu, n’ubwo bamuragiriye, bagomba nabo kurisha mu rwuri rwe, akabatungisha ubuzima bwe. Mutagatifu papa Yohani Paul wa 2 na we ati “Umupadiri atanga Penetensiya neza kandi agafasha abandi kuva mu cyaha, iyo na we ayishaka, ayihabwa kenshi”. Naho abepiskopi bo batanga ubusaserdoti bagahereza umudiyakoni Bibiliya bagira bati “Jya umenya ko ibyo usoma mu Byanditswe Bitagatifu ugomba kubyemera; ibyo wemera ukabyigisha; ibyo wigisha, ukihatira kubikurikiza”. Dusabe inema yo gusonzera Ijambo ry’Imana.
Iyi nyota y’Ijambo ry’Imana ijyana n’umugenzo nyoboka-mana w’ubwiyoroshye.Kwiyoroshya nk’umwana muto nk’uko tubibwiwe mu Ivanjili ya none. Umwana muto atungwa n’ibyo ababyeyi bamuhaye. Arategereza, arakira, arashima, arumvira, yizera ubushobozi bw’ababyeyi be.Iyaba tworoshyaga ntituzigere tubwira Imana ko twahaze ibyayo. Iyaba twahoranaga nayo, tuyumva, tuyumvira, ngo tubone kuyitumikira duherukana koko, turi kumwe. Nyagasani twe abo utuma kukuvuga no kukuvugira, uturinde kugenda imbokoboko twibagiwe Ijambo ryawe.Turinde kwivuga ibigwi, ahubwo tukuvuge Nyakuvuririzima ritanga ubuzima (Yoh6, 68).
Padiri Théophile NIYONSENGA


text:
Pariki ya Nyungwe
Pariki ya Gishwati iherereye hagati yakarere ka nyabihu na ngororero, iri shyamba ribitse inyamanswa nyishi ndetse n inyoni ziguruka ,
hamwe ningagi nkeya Inyandikorugero:Infobox protected area Ishyamba rya Gishwati ni ishyamba ririnzwe kandi ryitaweho mu majyaruguru y'uburengerazuba bw'u Rwanda, hafi y'ikiyaga cya Kivu . aya mashyamba yatangiye kwitambwaho kuva mumwaka 1978, kandi amashyamba menshi yabayeho kuva muwa 1986. gaye gusa agace gato kazengurutse amashyamba kavukire, 1,500 acres (6.1 km yishyamba ryumwimerere 250.000. Uretse igihombo ukomeye wa rw'ibinyabuzima, ku karere bimwe biboneka isuri no kwangirika no n'inkangu . Ibikorwa byo gutera amashyamba mumyaka mike ishize byongereye amashyamba kavukire asigaye kuri 2,500 acres (10 km . Inzu nini yicyayi ifata ibice byo hagati n’amajyaruguru ya reuge.
Ishyamba rya Gishwati ryahoze ari igice kimwe muri gahunda igoye y’amashyamba yimvura anyuze hagati ya Afrika. rikunze kuba riherereye hakurya y'Ikiyaga cya Kivu ihuza amashyamba y'imvura yo muri Kongo, n'amajyepfo igahuza n'ishyamba rya Nyungwe . iyi miterere y’amashyamba yacitsemo ibice kubera ubwiyongere bw’abaturage no gutema amashyamba. Itsembabwoko ryo mu Rwanda ryateje ikibazo aho impunzi zahunze kandi abaturage bariyongera uko abantu bavanywe mu byabo; icyakora ako gace kari karahuye n’imyaka yo guteshwa agaciro mbere ya jenoside yakorewe abatutsi mu Rwanda. Aka gace karangiritse kubera ubworozi bw'inka n'ubuhinzi kugeza igihe butatanga umusaruro. Isuri, inkangu, kugabanuka kw'amazi, n'uburumbuke bw'ubutaka byari byaturutse ku iyangirika ry'ubutaka.
Gahunda yo kubungabunga ishyamba rya Gishwati (GACP) yatangiye mu 2007 ku bufatanye na perezida w’u Rwanda, Paul Kagame, na Great Ape Trust, yashinzwe n’umugiraneza Ted Townsend. Iyi gahunda yatangiranye igitekerezo cyo gushyiraho parike y’igihugu yo kubungabunga ibidukikije mu Rwanda mu rwego rwo kurinda urusobe rw’ibinyabuzima byo mu ishyamba rya Gishwati no guhagarika kwangirika vuba. Mu 1930 Ishyamba rya Gishwati ryatwaye hegitari 70.000 ariko ryatakaje hafi 90 ku ijana by'igifuniko cyaryo, iki gikorwa cyari kigamije kugarura igihombo gikomeye ako gace kamaze kubona mu myaka icumi ishize bityo ikibanza kikaba Ishyamba ry'amizero. Mu mwaka wa 2011, GACP yasimbuwe n’umuryango utegamiye kuri Leta w’u Rwanda uzwi ku izina ry’ishyamba ry’amashyamba, kuri ubu ucunga amashyamba ya Gishwati (GFR).
Kuva ishyamba ry'amizero ryabaho habayeho kwiyongera kwa 67 ku ijana by'ubunini bw'ishyamba rya Gishwati. Abaturage ba chimpanzee baho bariyongereye kandi ibikorwa byinshi byubushakashatsi no kubungabunga ibidukikije byakoreshejwe muri reuge. Gahunda yo kubungabunga akarere ka Gishwati yatangiriye ku cyizere cy'uko mu nzira guverinoma y'u Rwanda izafata ako gace ikayigira parike y'igihugu. Bimwe mubikorwa bya leta no gutangaza amakuru byerekana ko GFR izamurwa muri parike yigihugu mugihe cya vuba. ishyamba rya gishwati 1986 kugeza muwa 2001 Kubera gutema amashyamba ya Gishwati, gutakaza cyane ibinyabuzima byatumye. Fauna yonyine yagabanutseho 99.7%. Ibimera bigira uruhare runini mubuzima bwabaturage kavukire nabyo byagabanutse cyane. Imbuto zo mu gasozi zagabanutseho 93.3%, imboga zo mu gasozi zagabanutseho 99,6%, naho imiti yo mu gasozi ikoreshwa n’abaturage kavukire yagabanutseho 79.9%.
Ishyamba ry’amashyamba ryanditseho amoko 58 y’ibiti n’ibiti, harimo ibiti byinshi by’imvukira n’imigano. Ubushakashatsi buherutse gukorwa ku bijyanye no gukwirakwiza karuboni y’ishyamba bwerekanye ko Macaranga kilimandscharica ari ubwoko bw’ibiti bikunze kugaragara mu bice by’ishyamba bitigeze bihungabana. Uturere twahungabanije amashyamba ahura nubuzima bushya byerekana ubukoloni bwa Carapa grandiflora, Entandrophagrama excelsum, na Symphonia globulifera . Ibindi bimera byabigenewe birimo ibiti binini byimeza nubururu bwubururu.
Ubwoko butandukanye bwibinyabuzima bushobora kuboneka mubigega. Haboneka amoko ane ya primates, Chimpanzee y'Iburasirazuba (Pan troglodytes schweinfurtii), inkende ya zahabu, inkende y'ubururu, n'inguge ya L'Hoest (izwi kandi ku nguge yo ku misozi). Nubwo atari guhera 2002, ubwoko bwa gatanu bwibinyabuzima, colobus yumukara numweru byavuzwe ko yabonetse. Muri iki gihe habarurwa amashyamba 20 yo muri Afurika y'Iburasirazuba. Ubu ni ubwiyongere bwa 54% mubunini bwabaturage kuva kuri chimps 13 muri 2008, igihe GACP yatangiraga. Harimo impinja eshanu. Ikigereranyo cy'ubucucike bw'ibyari bya chimpanzee wasangaga 1.473 kuri km2 na Dr. Plumptree. Izindi nyamaswa z’inyamabere zirimo inzuzi zitukura ( Potamochoerus porcus ), duiker yimbere yumukara (Cephalophus nigrifrons ), hyrax yo mu majyepfo ( Dendrohyrax arboreus ), serval ( Felis serval ), na Felis aurata .
Fauna Ibindi basanga ni amoko 84 ya inyoni, harimo Woodhoopoes ( Phoeniculidae ), White-headed Woodhoopoe ( Phoeniculus bollei ), Old World Warblers ( Sylviidae ), na Mountain Yellow Warbler ( Iduna similis ). Igikeri cyamashyamba yijimye hamwe nubwoko bwinshi bwamasaro ni bumwe mubuzima bwa amphibian buboneka mwishyamba. Ku bijyanye n’ibikururuka, inzoka nini zo mu biyaga binini n’amoko menshi ya chameleone nayo iboneka mu ishyamba rya Gishwati.
Itsinda rito ryitaruye rya chimpanzees yo muri Afrika yuburasirazuba rituye mu ishyamba rya Gishwati, ahantu hashobora kuba uburiri bwikizamini kuburyo bushya bwo kubungabunga ibidukikije. Kugeza mu mwaka wa 2008 abaturage bari baragabanutse kugera ku banyamuryango cumi na batatu kandi bari hafi kurimbuka. Hagati ya 2008 na 2011 abaturage biyongereyeho mirongo ine na batandatu ku ijana bagera ku banyamuryango cumi n'icyenda ku bw'imbaraga za guverinoma y'u Rwanda na gahunda yo kubungabunga akarere ka Gishwati . Imbaraga nkizashyizweho kugirango zifashe inguge nini za Gishwati zirashobora kugira uruhare runini mu gufasha inguge nini kwisi. Ishyamba rya Gishwati nubuzima bwibihumbi magana byabanyarwanda batuye hafi ya Gishwati. Ishyamba rifasha kubungabunga uburumbuke bwubutaka kandi bikarinda kwangirika. Mu bihe biri imbere irashobora guha ubukungu bwu Rwanda inyungu ziva mu bidukikije binyuze mu binyabuzima biboneka muri ako karere.


text:
INYIGISHO YO KUWA GATANU W’ICYUMWERU CYA V CY’IGISIBO, C, 12/04/2019
“Naberetse ibikorwa byiza byinshi bituruka kuri Data, none muri ibyo bikorwa icyo munterera amabuye ni ikihe?”
Amasomo: Irya mbere: Yer 20,10-13; Zab 18(17) ,2-3,5-6,7; Yh 10,31-42
Bavandimwe muri Kristu, nimugire amahoro n’umugisha bituruka ku Mana Data na Mwana na Roho Mutagatifu.
Dukomeje urugendo rwacu twegera umunsi mukuru wa Pasika. Ijambo ry’Imana turimo kuzirikana muri iyi minsi riratwereka Yezu mu rugamba rutoroshye n’Abayahudi badashaka kumwemera no kumwakira.
Isomo rya mbere ryo mu gitabo cy’umuhanuzi Yeremiya riradutegurira kuzirikana ku rugamba Yezu arimo kurwana rumutegurira inzira y’umusaraba. Kuvuga ukuri no kuba yaraburiraga umuryango we, ntibyabujije Yeremiya gutotezwa kugeza no ku bo mu muryango bitewe n’uko yavugaga imvugo batifuzaga kumva.
Nyuma y’akaga ko gutwarwa bunyago, abahanura-binyoma babwiraga umuryango w’Imana ko uri hafi guhumurizwa nyamara Yeremiya agakomeza kuwuhamagarira kwisubiraho kugira ngo urokoke uburakari bwari buwutegereje nyamara byarangiye bahuye n’akaga.
Mu Ijambo ry’Imana tuzirikana muri iyi minsi, turababona Yezu bamubaza ibibazo bagamije kumutega imitego kugira ngo babone imbarutso yo kumushinja, turababona bamugisha impaka bashaka kumufata nk’umubeshyi bagambiriye ko ibyo byamubera icyaha, turababona bashaka kumufata ariko ntibikorwe kuko isaha ye yari itaragera.
N’ubwo bwose yahigwaga, n’ubwo bwose hari abari bagambiriye kumuvutsa ubuzima, hari n’abakomezaga kumukurikira bamwemera kandi na we ntiyahwemye kunyura hose agira ineza.
Ivanjiri ya Yohana tuzirikana uyu munsi iteye agahinda. Iratwereka abayahudi bashaka kwicisha Yezu amabuye akababaza mu by’ukuri icyo bashaka kumuziza ati: “ Naberetse ibikorwa byiza byinshi bituruka kuri Data, none muri ibyo bikorwa icyo munterera amabuye ni ikihe?”
Ibyo ni ukuri Yezu yarangwaga n’ineza aho yanyuraga hose, yahagije abantu ibyo kurya n’ibyo kunywa, yaciye bugufi yegera abakene n’abanyabyaha, yagaruriye ikizere kandi agarura mu muryango abari baramaze gucibwa (aha twavuga nk’ababembe) yakizaga indwara zinyuranye, azura abapfuye n’ibindi.
Icyo yari agamije muri ibyo byose kwari ukugira ngo abantu bamenye Imana n’uwo yatagatifuje ikamutuma nyamara amaso yabo ntiyigeze arenga ibyo bimenyetso kuko ubwo yari atangiye kubabwira ku buryo bweruye uwo ari we ni bwo intambara yatangiye ndetse kuba ababwira ko ari umwana w’Imana babifatamo nk’igitutsi atutse Imana.
Hari ibyo umuntu ashobora guhakana ariko hari n’ibindi bigoye cyangwa bidashoboka ko umuntu yahakana. Ibikorwa bya Yezu ntawashoboraga na gato guhakana ko ari ibikorwa byiza kandi bikomoka ku Mana, ni ho Yezu ahera ababwira ko bakagombye kubiheraho bakamenya ko Data amurimo na we akaba muri Data.
Gusa umutima unangiye uba unangiye aho kwemezwa n’ayo magambo ye ahubwo barushijeho kubisha bashaka kumufata, abaca mu myanya y’intoki yisubirira hakurya ya Yorudani kuko isaha ye yari itaragera.
Bavandimwe, Imana ikora byinshi mu buzima bwacu igamije kutwigarurira nyamara rimwe na rimwe ntibigire icyo bidufasha mu kwemera kwacu. Dusabe Nyagasani ingabire yo gufashwa n’ibyo duhura na byo mu buzima bwacu kugira ngo kimwe na bariya bakurikiye Yezu hakurya ya Yorudani batangaza ukwemera kwabo, duhamye ko Yezu ari Nyagasani, biheshe Imana Se ikuzo.
Umubyeyi Bikira Mariya Umwamikazi wa Kibeho akomeze kuduherekeza mu rugendo rwacu rugana kuri Pasika yegereje.
Padiri SIBOMANA Oswald


text:
Baragowe abo Prezida wa Repubulika atazasura muri uyu mwaka!Bazapfana ibibazo byabo kandi imiti itari kure.Muri iki gihe cy’amapfa ho abaturage barashiramo umwuka,mu gihe abayobozi babo bavuga ko nta bibazo bihari.
Kandi koko iyo badafite ibibazo,bibwira ko n’ahandi ntabihari.Gusa burya ibibazo by’abayobozi ni ukubasha gukusanya imisanzu isabwa n’inzego zo hejuru no kubahiriza gahunda za Leta batitaye ku ngorane z’umuturage.
Uwo muturage watsikamiwe ndetse wabujijwe amahwemo,ntawundi wamufasha kumvikanisha agahinda ke uretse umushyitsi muhire.Ni bwo bamwe barara bagenda, bakarara nzira iminsi itari mike,mpaka bigereye aho Perezida wa Repubulika yasuye.
Ntibaba bayobewe ko ,ubusanzwe,nta muntu muzima wakiriza umushyitsi ibibazo.Bitewe n’uko abaturage ibibazo byabarenze kandi ibyinshi babiterwa n’abayobozi babegereye,nta kundi babigenza uretse kubitura Nyir’ubwatsi.
Baremera rero bagatonda umurongo ugerwaho n’ibyihare bidatinya incyuro zizakurikiraho!
Byabaye nka bya bindi bya kera, aho uwabonaga nta bundi buryo bwo kurenganurwa, yavugaga ngo « ikibazo cyanjye kizakemurwa n’Umwami Nyir’Urwanda. »Ubundi se nyine ibyo bibazo byakemuka gute mu gihe uwo urega ari we uregaho?
Ntitwibagirwe ko n’abo bayobozi na bo baba bakora badahembwa,bagasanga izo gahunda za Leta ari bo zari zikwiye guheraho!None se azamamaza « Gira Inka » na we ntayo afite?Ubwo se kuyigira we bimugwa nabi?Naho se ako kazi baba bakoze ngo n’iyonka ihururane na ba basaza n’abakecuru batazi iyo bijya n’iyo biva!
Ikibabaje ni uko muri urwo ruzinduko,abo bayobozi baba bishakira amashyi maze bakamubeshya ngo « Nyakubahwa Perezida wa Repubulika,muri uyu Murenge/Akarere,ubukene n’imirire mibi byabaye amateka! »
Abo baturage wabareba ku maso ukicwa n’agahinda,dore ko hirya iyo baba bakubitira abana kuryama.Abayobozi se bibabuza kubakama n’ayo mu ihembe,abarira babuze ikibahembura? Hanyuma ngo VUP yadukuye mu bukene,kandi inzara ivuza ubuhuha!
Ingaruka zo kugira bene abo bayobozi b’Abidishyi no guhora ahatwa ibibazo bijya kuba bimwe,ni uko Perezida azacika intege,agahagarika izo ngendo,noneho akajya yohereza ba Minisitiri be nka ba Kaboneka ngo bajye kubikemura.
Nyamara n’ubwo abaturage bavugiriza Gitifu induru ko ari we ubogogoje,bizarangira bamenye ko n’ubundi « Nta nduru iburana n’ingoma! » Nta gisubizo gifatika.Buriya tuzategereza ko natwe Muzehe adusura!None se mu ruzinduko rwe,ibyo yemeye si byo bikorwa?
By Kayiranga Evariste,Cyahinda


text:
Gicumbi: Urubyiruko rw’abakorerabushake rwatuje uwabaga mu nzu y’ikirangarizwa
Nyuma y’ibyumweru bibiri urubyiruko rw’abakorerabushake mu Karere ka Gicumbi rworoje umuturage utishoboye inka ifite agaciro k’ibihumbi 380, urwo rubyiruko rumaze gushyikiriza kandi umuturage utishoboye inzu ifite agaciro ka miliyoni eshatu n’ibihumbi magana abiri y’u Rwanda, byose babikuye mu maboko yabo.
Ni inzu bashyikirije umubyeyi witwa Musenzeyezu Marie Domina wo mu kagari ka Nyarubuye mu murenge wa Mutete mu Karere ka Gicumbi, kuri uyu wa kabiri tariki 31 Nzeri 2021, umubyeyi wabanaga n’abana be bane mu nzu ishaje cyane kandi idakinze.
Mu ijambo rye ryuje imbamutima z’ibyishimo Musenzeyezu ati “Baza kunsura byarabatunguye barambaza bati ese uba muri iyi nzu? Nti yego bati tuzagaruka, bagaruka kunsura barampumuriza bamba hafi, ngiye kubona mbona batangiye kubumba amatafari barubaka. Ndabashimiye cyane ibyishimo byandenze, abana biriwe basekera mu nzu banezerewe, sinabona uko mbivuga nkurikije aho nararaga amaguru ari mu muryango mu nzu y’ikirangarira, Imana ibampere umugisha”.
Nganeyezu Emmanuel, Umuhuzabikorwa w’urubyiruko rw’abakorerabushake mu Karere ka Gicumbi, yavuze ko icyabateye kubakira uwo muturage mu buryo bwihuse, rimwe imvura yaraguye bagiye kugama iwe basanga inzu imuvira cyane, aho babonaga ko kugama muri iyo nzu birutwa no kugama mu giti.
Ati “Yabaga mu nzu ubona ko iteye isoni, sinzi uko nabivuga, aho izuba ryavaga rikamusanga mu nzu ku buryo ushatse kota akazuba ari muri iyo nzu bitamusaba gusohoka hanze. Nta n’urugi yagiraga babaga mu nzu irangaye inashaje ku buryo isaha n’isaha yabagwaho”.
Arongera ati “Uburyo byaje kumenyekana, ubwo bamwe mu baturage bari mu kimina imvura iza ku basangayo, bashatse aho kugama bajya kuri uwo mubyeyi, bagezeyo basanga harutwa no kugama munsi y’igiti, nibwo twahise dufata icyemezo cyo kwishakamo imbaraga dutangira ku mwubakira, none inzu iruzuye, mu kuyimushyikiriza biramurenze ararira kubera ibyishimo byinshi”.
Nganeyezu Avuga ko hari izindi nzu esheshatu bakomeje kubakira abatishoboye, ku bufatanye n’inzego z’ubuyobozi n’iz’umutekano, izo nzu na zo zikazashyikirizwa abatishoboye mu minsi iri imbere. Yemeza ko ari urugamba bakomeje kurwana rwo gufasha abaturage no kubabera urugero rwiza rwo kwishakamo ibisubizo, kuko ak’imuhana kaza imvura ihise.
Uretse kumushyikiriza iyo nzu, bamutangiye ubwisungane mu kwivuza we n’abana be bane, ahabwa ibikoresho by’isuku n’ibiribwa binyuranye.


text:
Abatuye mu mirenge ya Rwimiyaga na Matimba mu Karere ka Nyagatare, baravuga ko bahawe robine amazi agahita agenda, ibituma bamwe bajya kuvoma mu mugezi w’Akagera, nawo batinya kuko ngo habamo ingona zishobora kubarya.
Si ubwa mbere humvikana ikibazo cy’amazi mu Karere ka Nyagatare, kuko abatuye mu mirenge itandukanye ikagize, usanga ari ikibazo badasiba kugeza kuwo babonye wese batekereza ko yabakorera ubuvugizi.
Dore nk’aba batuye mu Kagari ka Nyarupfubire mu Murenge wa Rwimiyaga, bavuga ko bubakiwe ama-robine nk’abatishoboye, gusa aya mazi ntiyatinzemo nk’uko babisobanura.
Umwe yagize ati “Umwaka ugiye kurangira iyi robine ureba ni umutako, amazi sinyabona. Tubireba gutyo tukabirebesha amaso ariko nk’ubu leta izi ko tuvoma ariko ntituvoma.”
Undi ati “Ntamazi tugira nk’ubu hashize umwaka nta mazi dufite, n’abafite robine barayabuze. Turasaba ubuvugizi ko haboneka amazi, kuburyo nubwo izuba ryakaka tukabona amazi y’Inka.”
Mu Kagari ka Karushuga mu murenge wa Rwimiyaga nanone, abahatuye benshi amazi bayakura mu mugezi w’Akagera.
Usibye ko bayavoma bayakandagiyemo bigatera benshi impungenge y’isuku yayo, banafite ubwoba ko ingona zibamo zabica.
Umwe mu bahavoma ati “Abantu bagwa muri kano kagera, noneho wenda baduhaye nka robine n’abantu baba baruhutse. Ingona nazo ziraza, waba uri nka hano ugasanga niba ari nk’umwana muri kumwe, ntumenya igihe yamutwariye, ujya kureba ugasanga byarangiye.”
Undi ati “Harigihe uba wunamye gutya, ikaza ikagutwara. Ntumenye n’igihe ikujyaniye.”
Perezida w’inama njyanama y’akarere ka Nyagatare, KABAGAMBA Wilson, avuga ko Akarere koko kadafite amazi ahagije, gusa akizeza bamwe muri aba baturage, ko mu mezi abiri bazagezwaho amazi, inzira yemeza ko akarere katangiye.
Ati “Muri Nyagatare dufite amazi tutaragera ku kigero abaturage bifuza, ariko nanone muri uyu mushinga twasuye haraho ugeze. Ikigaragara ni uko ibijyanye n’inyubako imirimo yibanze yararangiye, hari utuntu dukeya batwijeje ko tuzarangira mu cyumweru kimwe, ibisigaye ni igerageza kandi nayo iri mu nshingano zacu nk’Akarere.”
Yunzemo agira ati “Icyo twiyemeje ni uko tugiye gukorana n’ubuyobozi bwa WASAC kugira ngo batange amazi atuma igerageza ribasha gukorwa, ni ikintu cyoroshye tubona ko nko mu kwezi, mu mezi abiri ya mazi araza gutangira gukora. Arko nk’uko twabibonye dufite gusa taps (robine) umunani(8) ni nkeya ku bigega bifite metero kibe magana atatu(300).”
Muri Werurwe uyu mwaka, Ikigo cy’Igihugu gishinzwe Amazi, Isuku n’Isukura (WASAC), cyatangaje ko mu Burasirazuba bw’u Rwanda, by’umwihariko mu Karere ka Nyagatare, hakunze kwibasirwa n’amapfa cyane cyane mu bihe by’izuba.
Kuri ubu hakozwe umushinga ugamije gufasha abaturage baho kubona amazi meza, kimwe mu bitanga ikizere ko igihe cyose habaho impinduka.
KWIGIRA Issa


text:
ahaaa ndumiwepe mbegubukwe,nagatangaza
Nibyiz turagukunda cyane
uyu mukobwa clement yamukozemo umuntu ukuze mature naho mbere yari umwana igihe yagendana nabantu badakuze narushinge rwose ruzakomera clement ari mu basitari serieux
Nibyizako nka bafanabe twemezako afashe lcyemezo cyiza.
I Wish I Could Be There to See that but no worries i hope knowless and clement we be wonderful love you
nibyizapeee kubona clema yegukanye knowless imana izabahe umugisha babyare hungu na kobwa bravo !
EGOKO MBEGA AMASHYARI MUREKE UNDI MWANA WASANGA ARUKO WAGUMIWE YAMAZE NIBA ATWITE MUJYE MUREKA ISHYARI RATA TUKURINYUMA
Mbifurije ubukwe bwiza, Imana izabe umugisha mu rugo rwanyo. naho ko utwite niba aribyo nibyiza cyane ahubwo Imana izakugwirize urubyabo, ubone ba kuru bawe, ba rumuna bawe na basaza bawe. Baguhoze kuvuga uri ikinege.
azagire ubukwe bwizatu
waramupimye c umumenya ko ayirwaye
umuntu ashobora kugira ibanga gahunda ze bitewe nuko abyumva
nibyiza kumakuru mutugezaho kandi yizewe byumwihariko nkumufana wa butera knowless biranyuka
Ubukwe bwibanga se mama namahoro? Bajye bareka kwishyira hejuru icyubahiro ni cy'Imana Yonyine.Gutwita aratwite ninayo complexe yo guhisha ubwo bukwe.Natuze adatera umwana urimunda stresse bibaho.
wowe warayikize se?
indaya imenya indi ...nawe uriyo
Ndagukunda nkumufana wawe nkwifurije ubukwe bwiza gusa bakureke nuburenganzira bwawe ntanuwo ufite wokubwereka usibye umukunzi wawe nta nuneza rubanda gusa Iimana izabigufashemo
in byiza ko yakora mariage
HARYA YAKIZE YA NZAMURAMBAHO RA, NDAVUGA AIDS
Imana izafashe uyumunyyango
umvand bukor mwibang rataniwameny abisi ndakwemera u have 9c idy
muraho Neza Mbifurije Ubukwe Bwiza Nabakunda Muzatubwire Tubutahe Ndabakunda
ATWITE IYA CLEMENT AKAMURONGORA BIBATWAYE IKI?NANGA KO MWIVANGA MU BUZIMA BW'ABANTU
Ahobaziyakirira wagirango ni mwijuru agiye kubona umugabo none yirase.
Hahahahha abantu barushywa nimitwaro batikoreeeeye mubuzima. Amashyari aravuzubuhuha mubantu nukuri kose! Niko kuki mushyuha mumitwe? Ariko nubundi ntamugayo. Uyumukobwa yageze kuribyiiiinshii bazanga ziraho zirangayeeeee.... none zacanye kumaso kandi wasanga kumugani aragakobwa kamwe karikwandika ibiii gakoreshwa nishyari gusa. Naho kubyara se kandi muragirango abingumba nkamwe? Cyangwa murashaka ko yazatwita akajya abanaga mumisarane nkuko mubigenza?? Ishyari weeeee muzapfa mubore
Kuki kwnolles na clement bashaka gukoresha ubukwe bwi baga??
Ndagukunda cyane. Nkwifurije kuzagira urugo rwiza. Ese abantu barashaka iki ? Nuburenganzira bwawe gukora icyo ushaka.uzadusure Muri Australia. Murakoze.
Gokoooo Mana reroooooooon!!!! ,mbegaaaaaa,.... ur na cute pregy kabsa!! gira ubyare wongere uzane agasura ...yewezataweeeeeeeeeee!!!!!!
these are bull shit!
hazaba conge se?muzaba mukoze nimubigeraho abakozi tuzababyinira pe!
aka si akumiro koko!! ibi se bimeze iki? gutaha ubu ubukwe se ni irembo ry,ijuru? bazababarira abantu ibyaha kuri uwo munsi se? ibinyobwa bizaba I kana kwa yezu se? uyu mukobwa ko asigaye yiyemera se? namukundaga ariko arakabije. na miss Rwanda ntiyavuga biriya na nkanswe bariya bahinduranya abasore nk,abahindura amasogisi. Uzi ko wagira ngo uwo munsi leta izatanga conge . uwo munsi se nta hotel cg akabari bizakora ku buryo abantu Bose bazaba bakeneye kujya kwa Knowless. uretse guta umuco se mwabonye ubukwe butagira abasangwa? abasangwa ni na bo baryoshya ubukwe mu kubuvuga,none ngo utatumiwe ntazaze? uyu mukobwa se yakodesheje n,abasirikare ba special force bazakumira abatatumiwe? ndumiwe noneho pe!
Knoless se ubundi ko ntamuzi angana atya wamugani ubu ntatwite?harya ubwo ngo arahisha ubukwe ngo bigende gute?abana bikanze ubu start niko bamera buriya arumva ari uwa hatari
Ariko murasetsa kwerekana umwana byo subukwe azabikorere rimwe
Ubukwe bwiza KBS nubwo watandukanye na safi ntacyomupfuye ndumufana wawe ariko byarambabaje
Ubukwe bwiza KBS nubwo watandukanye na safi ntacyomupfuye ndumufana wawe ariko byarambabaje
Ariko muramubaza ko atwite si mubireba mumaso gusa uwemerako atwite abayemereye isiyose koyasambanye urumva rero ntiyabyemera gusa yrahindutse nomubitaramo ntambaraga akoresha kandi ntagitana namakote
Mbifurije ubukwe bwiza kandi imana izabafashe KBS ariko yababaje abakunzibe by um a to gut and I kana na safi bitunguranye byababaje benshi gutandukanakwa Knowles na safi
Knoless se ubundi ko ntamuzi angana atya wamugani ubu ntatwite?harya ubwo ngo arahisha ubukwe ngo bigende gute?abana bikanze ubu start niko bamera buriya arumva ari uwa hatari
Inyuma ya Christopher haza Clement....ubukwe bwiza
Uburaya nabr abuhagaritse wenda abagabo babandi yabaha agahenge ,,marayawe yantwaye umugabo ibyonzakwitura uzabibona
ubundi baba bahishiki njyewe mbona aba arukugirango bakomeze bamamare kubera nubundi bose ari ibyamamare cg abasitari bakunda kutamarana igihe mbona ariyompamvu babihisha ariko ntago bazabihisha itangazamakuru
Hahahaha Ariko ubundi uyu mukobwa ninde wamubwiye ko hari ukeneye kujya guta umwanya ngo aramutahira ubukwe .
she's fat ass!!
Uwo wavuze ibyamashyari hhhhh uri kibwa koko,ariko amashyari koko mwajyiy muyagabanya knd ubu wasanga ari nkakadada kagumiweeeeeee kari kuvuga,yamaze uko agiye ameze kose pfa kuba Clemento yaramukunze akubona,oooooooh ndagukobye ishyari jya mugiti wiyahure dear.rata clekno Imana ikomeze ibajye imbere ibarinde gucika integer zabantu.bzu
Uwo wavuze ibyamashyari hhhhh uri kibwa koko,ariko amashyari koko mwajyiy muyagabanya knd ubu wasanga ari nkakadada kagumiweeeeeee kari kuvuga,yamaze uko agiye ameze kose pfa kuba Clemento yaramukunze akubona,oooooooh ndagukobye ishyari jya mugiti wiyahure dear.rata clekno Imana ikomeze ibajye imbere ibarinde gucika integer zabantu.bzu
Nibagire Vuba Bibanire Mbifurije Umugisha
Izina ryanjye ni Knowles si Knowless. Mugire vuba mukosore kandi ayo makosa muhora muyakora.
ark mana namwe mwaribonye sh ubw bukwe murumva koko budushishikaje ubundi mwabisoza mukabana rwose ntitubikeneye Wenda muzabukorere mukirere its up to u guyz
babareke rata mwe mupange ibintu uko mubyumva kuko ingaruka zose nimwe muzaziireengera
urukondo Rwa Knowless Na Clement Rwatubereye Isomo Rya Bubu
Harya aba bavumbuye iyi formule, uwuhe muti cyangwa banditse ikihe gitabo? Ngo abantu nibitonde.., gutungurwa no kudatumirwa.... Eh c'est qoui ça? What's really special in their stuff???
Ubundi se ni bukwe ki da? Inda ko nabonye ari nyarwege! Nukwifotoza gusa! Ubundi umunyarwandakazi yakoraga ubukwe akiri isugi ashaka gushimisha umuryango none uyu we bamurebyemo keraaaa!! Azabukore cyangwa arorere asyiiigari weee!
Ariko namweee ubukwe suguhuruza badi ubukwe nukwitegura kugiti cyawe kandi bucece. Doreko nabagome babaye uruhuriiiiii courage rata abuzatumira bazaba arabo. Turagukunda
rahira, aha, nzaba ndora, nuko abahanzi batangira
Bareke kwirata ubundi se barabona twari kuzabafataho iihe koko?
Asyi we, ubundi se ni nde wakubwiye ko ku reguraliza bisaba impuruza nyinshi. uzareke gutumira mbabare.
Jeanne urugo ruhire Ababyeyi wa si garante tuguhaye umugisha wa kibyeyi ! ! Be blessed ! !
Aba bana ni sérieux mbifurije kuzagira amahoro n'urukundo bizira ikizinga mu rugo rushya bazashinga. Imana izabane nabo muri byose.
ariko ababana mubashakaho iki niba badashaka ko ubukwe bwabo butangazwa hose mwebwe mushaka iki ? mubahe amahoro .
Yanavuze ko ubukwe bwe ari “ubuzima bwe bwite, abantu bose ntabwo batemerewe kubutaha", benshi bashobora kuzatungurwa no kudahabwa ubutumire ku buryo abazamenya ko bwatashye ari mbarwa. ariko abantu barakabya koko !!! uretse abantu nkabo , ninde batekereza ko ashishikajwe koko n` ubukwe bwabo kuburyo yabutaha batamutumiye !!!
Ibyo gusezerana mu Murenge byo ntibihishwa kuko amazina y'abasezerana agomba kuba amanitse aho bazasezeranira nibura iminsi 21 mbere yuko basezerana. Ubwo rero mutangire muzenguruke Imirenge y'Igihugu yose mureba niba ntaho bazaba banditse bazasezeranira.
None se ikintu mbaza reta izatanga konje ngo abantu babutahe kunyura kuri za TV byo ningombwa no ku ma radio byo birumvikana. turashaka kumenya nimba hazaba nation holiday twitegure hakiri kare.